open-index/open-wikipedia-markdown huggingface dataset:
ఖలీల్ అహ్మద్

**ఖలీల్ అహ్మద్**, రాజస్థాన్ కు చెందిన అంతర్జాతీయ క్రికెట్ ఆటగాడు. 2018 సెప్టెంబరులో భారత క్రికెట్ జట్టులోకి అరంగేట్రం చేసాడు.

## జననం
ఖలీల్ 1997, డిసెంబరు 5న గుజరాత్ రాష్ట్రం టోంక్ లో జన్మించాడు. తండ్రి ఖుర్షీద్ అహ్మద్ సమీపంలోని ఒక గ్రామంలో నర్సుగా చేస్తున్నాడు. అతని తల్లిదండ్రులు అతను డాక్టర్ కావాలని కోరుకున్నారు, క్రికెట్ అకాడమీలో చేరడానికి ఇష్టపడలేదు.

## దేశీయ క్రికెట్
2017, ఫిబ్రవరి 5న 2016–17 ఇంటర్ స్టేట్ ట్వంటీ-20 టోర్నమెంట్‌లో రాజస్థాన్ తరపున తన తొలి ట్వంటీ20 ఆడాడు. ట్వంటీ20 అరంగేట్రానికి ముందు 2016 అండర్-19 క్రికెట్ ప్రపంచ కప్ కోసం భారత జట్టులోకి వచ్చాడు. 2017, అక్టోబరు 6న 2017–18 రంజీ ట్రోఫీలో రాజస్థాన్ తరపున ఫస్ట్-క్లాస్ అరంగేట్రం చేశాడు.

2018, జనవరిలో 2018 ఐపిఎల్ వేలంలో సన్‌రైజర్స్ హైదరాబాద్ కొనుగోలు చేసింది.

2018, ఫిబ్రవరి 5న 2017–18 విజయ్ హజారే ట్రోఫీలో రాజస్థాన్ తరపున తన లిస్ట్ ఎ క్రికెట్ లోకి అరంగేట్రం చేసాడు. 2022 ఫిబ్రవరిలో 2022 ఇండియన్ ప్రీమియర్ లీగ్ టోర్నమెంట్ కోసం వేలంలో ఢిల్లీ క్యాపిటల్స్ అతనిని కొనుగోలు చేసింది.

## అంతర్జాతీయ క్రికెట్
2018 సెప్టెంబరులో 2018 ఆసియా కప్ కోసం భారత వన్డే ఇంటర్నేషనల్ జట్టుకి ఎంపికయ్యాడు. 2018 సెప్టెంబరు 18న హాంకాంగ్‌పై భారతదేశం తరపున తన వన్డే అరంగేట్రం చేసాడు.

2018 అక్టోబరులో వెస్టిండీస్‌తో జరిగినసిరీస్ కోసం భారత ట్వంటీ 20 ఇంటర్నేషనల్ జట్టులోకి అతను ఎంపికయ్యాడు. 2018 నవంబరు 4న వెస్టిండీస్‌పై భారతదేశం తరపున తన అరంగేట్రం చేసాడు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1997 జననాలు
వర్గం:రాజస్థాన్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:రాజస్థాన్ వ్యక్తులు
మొహ్లా మన్పూర్ అంబాగఢ్ చౌకీ జిల్లా

**మోహ్లా మాన్‌పూర్ అంబాగఢ్ చౌకీ జిల్లా**  భారతదేశం, ఛత్తీస్‌గఢ్ రాష్ట్రంలోని జిల్లా.ఈ జిల్లా ఏర్పాటు గురించి 2021 ఆగస్టు 15న రాష్ట్ర ముఖ్యమంత్రి భూపేష్ బఘెల్ ప్రకటించారు.ఇది గత రాజ్‌నంద్‌గావ్ జిల్లా నుండి కొన్ని ప్రాంతాలు విభజించటం ద్వారా ఏర్పడింది.    

ఈ ప్రాంతం కళాత్మక గిరిజన సంస్కృతి, పచ్చని కొండలు, ప్రధానంగా అటవీ ఉత్పత్తులు, మినుములు, ఇనుప ఖనిజం, సున్నపురాయి నిక్షేపాలు, నీటి వనరులకు ప్రసిద్ధి చెందింది. జిల్లా మొహ్లా-మన్పూర్-అంబగర్ చౌకీ మతపరమైన పురావస్తు దృక్కోణం నుండి కూడా గొప్పది. మోంగ్రా బ్యారేజ్, కన్హే టెంపుల్, దంతేశ్వరి టెంపుల్, రాజవాడ, మానసా దేవి టెంపుల్, బంధా బజార్, రాజవాడ, రాజా తలాబ్, థర్డ్ నాలా ధోబెదండ్, స్వామి ఆత్మానంద  పాఠశాల భవన్, శివ్‌లోక్ మాన్‌పూర్, ఖడ్గావ్ మైన్స్, ముడా పహార్ జిల్లాలో ఆసక్తికరమైన ప్రదేశాలు.

## చరిత్ర
జిల్లా మొహ్లా-మన్పూర్- అంబాగర్ చౌకీ జిల్లా 2022 రాజ్‌నంద్‌గావ్ జిల్లాల పునర్య్వస్థీకరణ ప్రకటన  ద్వారా 2022 సెప్టెంబరు 2న ఉనికిలోకి వచ్చింది. ఇది ఛత్తీస్‌గఢ్ రాష్ట్రానికి నైరుతి దిశలో ఉంది. జిల్లా ప్రధాన కార్యాలయం మోహ్లాలో ఉంది. మోహ్లా రాష్ట్ర రాజధాని రాయ్‌పూర్ నుండి 150కి.మీ దూరంలో ఉంది. జిల్లాకు సమీప విమానాశ్రయం స్వామి వివేకానంద విమానాశ్రయం రాయ్‌పూర్‌లో 170కి.మీ దూరంలో ఉంది. పురాతన కాలంలో, ఈ ప్రాంతం చందో (చంద్రపూర్) రాజ్ కింద ఉండేది. బ్రిటీష్ పాలనలో, కొరచా, పనబరస్, అమాగర్ అనే 3 రియాసత్‌లు ఉండేవి.

## ఉప విభాగాలు
జిల్లా ఐదు తహసీల్‌లుగా విభజించబడింది.

* అంబగర్ చౌకీ
* మన్పూర్
* మొహ్లా
* ఔంధీ
* ఖడ్గావ్

## జనాభా గణాంకాలు
2011 భారత జనాభా లెక్కల ప్రకారం, మోహ్లా మన్పూర్ జిల్లాలో మొత్తం  2,83,947మందిజనాభా ఉన్నారు. అందులో 9,889 (3.49%) మంది జనాబా పట్టణ ప్రాంతాల్లో నివసిస్తున్నారు. మోహ్లా మన్పూర్ జిల్లాలో  ప్రతి 1000 మంది పురుషులకు 1027 మంది స్త్రీల లింగనిష్పత్తి ఉంది. జనాభాలో షెడ్యూల్డ్ కులాలు, షెడ్యూల్డ్ తెగలు వరుసగా 20,722 (7.30%) మంది, 179,662 (63.27%) మంది ఉన్నారు. 

## మాట్లాడే భాషలు
2011 భారత జనాభా లెక్కల ప్రకారం, జిల్లాలో 70.27% మంది జనాభా చత్తీస్‌గఢి, 20.15% మంది గోండి, 5.02% మంది హిందీ, 3.26%  మందిహల్బీని వారి మొదటి భాషగా మాట్లాడతారు. 

## ప్రస్తావనలు


## వెలుపలి లంకెలు
సిద్ధిక్ (దర్శకుడు)

**సిద్ధిక్ ఇస్మాయిల్** (1960 ఆగస్టు 1 - 2023 ఆగస్టు 8) భారతీయ చలనచిత్ర దర్శకుడు, స్క్రీన్ రైటర్, నటుడు, నిర్మాత. ఆయన ప్రధానంగా మలయాళ సినిమా రంగానికి చెందినవాడు. ఆయన 1989లో మలయాళ చిత్రం రామ్‌జీ రావు స్పీకింగ్‌తో దర్శకుడిగా పరిచయం అయ్యాడు. స్క్రీన్‌రైటర్‌గా, అతను 1986లో మలయాళ చిత్రం పప్పన్ ప్రియప్పెట్టా పప్పన్‌తో అరంగేట్రం చేశాడు. 2020లో వచ్చిన బిగ్ బ్రదర్ చిత్రానికి ఆయనే కథ అందించడంతో పాటు, దర్శకత్వం వహించాడు. పైగా నిర్మాణ బాధ్యతతోపాటు ఈ చిత్రంలో ఆయన నటించాడు.

## బాల్యం, విద్యాభ్యాసం
ఆయన ఇస్మాయిల్ హాజీ, జైనాబా దంపతులకు 1960 ఆగస్టు 1న కొచ్చిలో జన్మించాడు. ఆయన కలమస్సేరిలోని సెయింట్ పాల్స్ కళాశాల పూర్వ విద్యార్థి.

## కెరీర్
మలయాళ సినిమా ప్రముఖ దర్శకుడు ఫాజిల్ దగ్గర అసిస్టెంట్ డైరెక్టర్ గా ఆయన కెరీర్ ప్రారంభించాడు. సిద్దిక్, లాల్ ద్వయం కొచ్చిన్ కళాభవన్ ట్రూప్‌లో ప్రదర్శన ఇవ్వడం చూసిన ఫాజిల్‌కు కనిపించింది. సిద్దిఖ్ తర్వాత లాల్‌తో కలిసి అనేక చిత్రాలను రూపొందించాడు. సిద్ధిక్-లాల్‌గా గుర్తింపు పొందారు. వీరిద్దరూ ఆ తరువాత విడిపోయారు. సిద్దిక్ తన దర్శకత్వ కెరీర్ ని కొనసాగించగా, లాల్ నటన, నిర్మాణం వైపు మళ్లాడు. సిద్ధిక్ సినిమాలన్నీ కామెడీ జోనర్‌లో ఉంటాయి. తమిళంలో సిద్ధిక్ చేసిన సినిమాలు ఎక్కువగా అతని మలయాళ చిత్రాలకు రీమేక్‌లు.

మలయాళంలో అతని చిత్రం బాడీగార్డ్‌ను సిద్ధిక్ స్వయంగా తమిళంలోకి కావలన్‌గా రీమేక్ చేసాడు. ఈ చిత్రాన్ని హిందీలోకి బాడీగార్డ్‌గా రీమేక్‌ చేశాడు. దీని తెలుగురూపమే గోపీచంద్ మలినేని దర్శకత్వంలో వచ్చిన **[[బాడీగార్డ్]]** (2012). వెంకటేష్, త్రిష జంటగా నటించిన ఈ చిత్రానికి గాను సలోనికి ఉత్తమ సహాయనటిగా సైమా అవార్డు దక్కింది.

సిద్ధిక్, జెన్సో జోస్‌తో కలిసి ఏర్పాటుచేసిన సంయుక్త సంస్థ ఎస్ టాకీస్‌లో చిత్రాలను నిర్మిస్తున్నాడు.

## వ్యక్తిగత జీవితం
ఆయన 1984 మే 6న సజితను వివాహం చేసుకున్నాడు. ఈ దంపతులకు ముగ్గురు కుమార్తెలు సుమయ, సారా, సుకూన్ ఉన్నారు.

## అవార్డులు
**కేరళ రాష్ట్ర చలనచిత్ర అవార్డులు:**

* పాపులర్ అప్పీల్, సౌందర్య విలువ కలిగిన ఉత్తమ చిత్రం (1991)

**జీ సినీ అవార్డులు:**

* ఉత్తమ తొలి దర్శకుడిగా జీ సినీ అవార్డు (2012)

## మరణం
63 ఏళ్ల సిద్ధిఖీ ఇస్మాయిల్‌ గుండెపోటు కారణంగా కొచ్చిలోని ఓ ప్రైవేట్‌ హాస్పిటల్‌లో చికిత్స పొందుతూ 2023 ఆగస్టు 8న తుదిశ్వాస విడిచాడు. ఆయనకు భార్య సజిత, ముగ్గురు పిల్లలు ఉన్నారు.

## మూలాలు

వర్గం:భారతీయ సినిమా దర్శకులు
వర్గం:భారతీయ స్క్రీన్ రైటర్స్
వర్గం:మలయాళ సినిమా దర్శకులు
వర్గం:హిందీ సినిమా దర్శకులు
వర్గం:మలయాళ సినిమా నిర్మాతలు
వర్గం:భారతీయ నాటక రచయితలు
వర్గం:1960 జననాలు
వర్గం:2023 మరణాలు
సిద్ధిక్ (అయోమయ నివృత్తి)

* సిద్ధిక్ (నటుడు)
* సిద్ధిక్ (దర్శకుడు)

* ఇ.ఎ. సిద్ధిక్, ఒక భారతీయ వ్యవసాయ శాస్త్రవేత్త
మనేంద్రగఢ్ చిర్మిరి భరత్‌పూర్ జిల్లా

**మనేంద్రగఢ్ చిర్మిరి భరత్‌పూర్** జిల్లా, భారతదేశం, ఛత్తీస్‌గఢ్ రాష్ట్రంలోని జిల్లా. గతంలో ఇది కొరియా జిల్లాలో ఉండేది. 2022న సెప్టెంబరు 9న ఛత్తీస్‌గఢ్ రాష్ట్ర ముఖ్యమంత్రి భూపేష్ బఘేల్ చేత మనేంద్రగఢ్ ను ప్రత్యేక జిల్లాగా ప్రారంభించాడు.జిల్లా పరిపాలనా ప్రధాన కార్యాలయం మనేంద్రగఢ్ 

ఈ జిల్లా ఛత్తీస్‌గఢ్‌లోని వాయవ్య భాగంలో సర్గుజా విభాగంలో ఉంది. ఇది ఉత్తరం, పశ్చిమాన మధ్యప్రదేశ్, తూర్పున కొరియా, సూరజ్‌పూర్ జిల్లాలు, దక్షిణాన కోర్బా, గౌరెలా పెండ్రా మార్వాహి జిల్లాలు సరిహద్దులుగా ఉన్నాయి. ఇది పర్వతాలతో కూడిన అటవీప్రాంతం.గిరిజన జనాభా నివాసులు ఎక్కువుగా ఉన్నారు. జిల్లా స్వాతంత్ర్యానికి ముందు చాంగ్‌భాకర్, కొరియా రాచరిక రాష్ట్రాలలో భాగంగా ఉంది.

## పరిపాలనా విభాగాలు
జిల్లాలో భరత్‌పూర్, మనేంద్రగర్, ఖడ్గన్వాన్, అనే మూడు ఉపవిభాగాలు ఉన్నాయి. అలాగే మనేంద్రగర్, భరత్‌పూర్, ఖడ్గవాన్, చిర్మిరి, కేల్హరి, కోటడోల్ అనే ఆరు తహసీల్‌లుగా విభజించబడింది.

## జనాభా శాస్త్రం
2011 భారత జనాభా లెక్కల సమయంలో, మనేంద్రగఢ్ చిరిమ్రి భరత్‌పూర్ జిల్లా జనాభా 4,11,490. మనేంద్రగఢ్ చిరిమ్రి భరత్‌పూర్ జిల్లాలో 970 మంది స్త్రీలు, ప్రతి 1000 మంది పురుషులుకు లింగ నిష్పత్తిని కలిగిఉంది 32.27% మంది జనాభా పట్టణ ప్రాంతాల్లో నివసిస్తున్నారు. జనాభాలో షెడ్యూల్డ్ కులాలు, షెడ్యూల్డ్ తెగలు వరుసగా 34,339 (8.35%) మంది, 207,156 (50.34%) మంది ఉన్నారు.

2011 భారత జనాభా లెక్కల ప్రకారం, జనాభాలో 38.58% మంది హిందీ మాట్లాడేవారు, 34.09% మంది సుర్గుజియా, 7.08% మంది బఘేలీ, 5.60% మంది ఛత్తీస్‌గఢి, 5.04% మంది బఘోరియా,1.77% మంది ఒడియా,1.33% మంది బెంగాలీ,1.33% మంది సాపూర్ భాషలు మాట్లాడతారు.

## మూలాలు



## వెలుపలి లంకెలు

వర్గం:Coordinates on Wikidata
సిద్ధిక్ (నటుడు)

**సిద్ధిక్** (జననం 1962 అక్టోబరు 1) భారతీయ సినిమా నటుడు, నిర్మాత. ఆయన ప్రధానంగా మలయాళ సినిమా రంగానికి చెందినవాడు. అయితే 350కి పైగా మలయాళ చిత్రాల్లో నటించిన ఆయన తమిళం, తెలుగు, హిందీ భాషా చిత్రాలలో కూడా నటించాడు. ఆయన హాస్య పాత్రలు, రొమాంటిక్ లీడ్‌లు, యాంటీ-హీరోలు, విలన్‌లతో సహా అనేక రకాల పాత్రలు పోషించినందుకు ప్రసిద్ధి చెందాడు.

ఆ నేరం అల్ప దూరం (1985) చిత్రంతో ఆయన నటనా రంగ ప్రవేశం చేశాడు. ఇన్ హరిహర్ నగర్ (1990) అనే కామెడీ చిత్రంతో అతనికి మంచి గుర్తింపు లభించింది. దాని విజయం కారణంగా, అతను 1990ల ప్రారంభంలో గాడ్ ఫాదర్, మాంత్రికచెప్పు, సింహవలన్ మీనన్, కాసర్‌గోడ్ ఖాదర్‌భాయ్, తిరుతల్వాడి, ముఘముద్ర, కునుక్కిట్ట కోజి, వెల్‌కమ్ టు కొడైకెనాల్ వంటి చిత్రాలలో విభిన్న హాస్య పాత్రలలో నటించాడు. అసురవంశం, లేలం, హే జూడ్ (2018) చిత్రాలతో మరింత సీరియస్ పాత్రల వైపు మొగ్గు చూపాడు ఆయన. అతను సత్యమేవ జయతే (2001)లో కూడా చెప్పుకోదగ్గ విలన్ పాత్రను చేసాడు, ఇది ప్రతినాయకుల పాత్రల పరంపరకు దారితీసింది.

2004లో, ఆయన సస్నేహం సుమిత్ర, చూండాలలో తన నటనకు ఉత్తమ సహాయ నటుడిగా కేరళ రాష్ట్ర చలనచిత్ర అవార్డును అందుకున్నాడు. ఆయన భావన సినిమా సంస్థను స్థాపించి నందనం (2002) చిత్రానికి సహ-నిర్మాతగా వ్యవహరించడం ద్వారా నిర్మాణ రంగంలోకి అడుగుపెట్టాడు. 2013లో నా బంగారు తల్లి చిత్రానికి గాను నంది స్పెషల్ జ్యూరీ అవార్డు అందుకున్నాడు.

## వ్యక్తిగత జీవితం
ఆయన 1959 అక్టోబరు 1న కేరళలోని ఎర్నాకులంలో ఎడవనక్కడ్ లో జన్మించాడు. ఒక అన్నయ్య, ఒక అక్క ఉన్నారు. అతని అన్నయ్య అబ్దుల్ మజీద్ కూడా మలయాళ సినిమా నటుడు.

సిద్ధిక్ తన ప్రాథమిక పాఠశాల విద్యను స్వగ్రామంలో చదివాడు. ఆ తరువాత కలమస్సేరిలోని ప్రభుత్వ పాలిటెక్నిక్ కళాశాల నుండి ఎలక్ట్రికల్ ఇంజనీరింగ్‌లో డిప్లొమా పూర్తి చేశాడు.

ఆ తర్వాత కేరళలోని త్రిసూర్‌లోని కేరళ స్టేట్ ఎలక్ట్రిసిటీ బోర్డ్ డివిజన్‌లో ఎలక్ట్రికల్ ఇంజనీర్‌గా పనిచేశాడు. కెఎస్‌ఇబిలో కొన్నేళ్లపాటు సేవలందించిన ఆయన విదేశాలకు వెళ్లి సౌదీ అరేబియాలోని రియాద్‌కు వెళ్లి అక్కడ కొన్నాళ్లు పనిచేశాడు.
## ఫిల్మోగ్రఫీ
* సిద్ధిక్ నటించిన సినిమాల జాబితా

## మూలాలు
వర్గం:1962 జననాలు
వర్గం:భారతీయ సినిమా నటులు
వర్గం:భారతీయ టెలివిజన్ నటులు
వర్గం:కేరళ రాష్ట్ర చలనచిత్ర అవార్డు విజేతలు
వర్గం:మలయాళ సినిమా నిర్మాతలు
వర్గం:మలయాళ సినిమా నటులు
వర్గం:మలయాళ టెలివిజన్‌ నటులు
వర్గం:తెలుగు సినిమా నటులు
వర్గం:తమిళ సినిమా నటులు
వర్గం:హిందీ సినిమా నటులు
సుకన్య పరిదా

**సుకన్య కళాకర్ పరిదా** ఒడిషాకు చెందిన క్రికెట్ క్రీడాకారిణి. బెంగాల్ తరఫున దేశవాళీ మ్యాచ్‌ల్లో ఆడుతుంది.

## జననం
సుకన్య 1993, మే 15న ఒడిశా రాష్ట్రం, కేంద్రపరాలోని నమౌజాలో జన్మించింది.

## క్రికెట్ రంగం
2016లో వెస్టిండీస్‌పై అంతర్జాతీయ క్రికెట్ లోకి అరంగేట్రం చేసింది.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1997 జననాలు
వర్గం:భారతీయ మహిళా క్రికెట్ క్రీడాకారులు
రాయ్‌సింగ్‌నగర్ శాసనసభ నియోజకవర్గం

**రాయ్‌సింగ్‌నగర్ శాసనసభ నియోజకవర్గం** రాజస్థాన్ రాష్ట్రంలోని నియోజకవర్గాలలో ఒకటి. ఈ నియోజకవర్గం శ్రీ గంగానగర్ జిల్లా, గంగానగర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:రాజస్థాన్ శాసనసభ నియోజకవర్గాలు
ఖైరాగఢ్ చుయిఖదాన్ గండై జిల్లా

**ఖైరాఘఢ్ చుయిఖదాన్ గండాయి** జిల్లా,ఇది మధ్య భారతదేశం, ఛత్తీస్‌గఢ్ రాష్ట్రంలోని జిల్లా. ఇది 2022లో రాజ్‌నంద్‌గావ్ జిల్లా నుండి కొన్ని ప్రాంతాలు విభజించుట ద్వారా ఏర్పడింది. 

## జనాభా గణాంకాలు
2011 భారత జనాభా లెక్కల ప్రకారం, ఖైరాఘర్-చుయిఖదాన్-గండాయ్ జిల్లాలో 3,68,444 జనాభా ఉంది.అందులో 42,935 (11.65%) మంది పట్టణ ప్రాంతాల్లో నివసిస్తున్నారు. ఖైరాఘఢ్ చుయిఖదాన్ గండాయ్ జిల్లాలో 1018 మంది స్త్రీలు, ప్రతి 1000 మంది పురుషులు లింగ నిష్పత్తిని కలిగి ఉంది.జనాభాలో షెడ్యూల్డ్ కులాలు,షెడ్యూల్డ్ తెగలు వరుసగా 40,119 (10.89%) మంది, 50,801 (13.79%) మంది ఉన్నారు. 

2011 భారత జనాభా లెక్కల ప్రకారం, జిల్లాలో 93.97% మంది జనాభా చత్తీస్‌గఢి,2.97% మంది జనాభా హిందీ,2.21% మంది జనాభా గోండి భాషలు వారి మొదటి భాషగా మాట్లాడతారు.

## మూలాలు


## వెలుపలి లంకెలు
మనేంద్రగఢ్

**మనేంద్రగఢ్**, భారతదేశం, ఛత్తీస్‌గఢ్ రాష్ట్రంలోని మనేంద్రగఢ్ చిర్మిరి భరత్‌పూర్ జిల్లాకు చెందిననగరం, అదే జిల్లా ప్రధాన కార్యాలయం.  పూర్వం, ఇది కొరియా జిల్లాలో భాగంగా ఉండేది. ఇది ఛత్తీస్‌గఢ్ - మధ్యప్రదేశ్ రాష్ట్ర సరిహద్దుకు సమీపంలో ఉంది. ఛత్తీస్‌గఢ్ రాష్ట్ర ముఖ్యమంత్రి భూపేష్ బఘేల్ 2022 సెప్టెంబరు 9న కొరియా జిల్లా నుండి కొన్నిప్రాంతాలు వేరు చేయడం ద్వారా మనేంద్రగఢ్ జిల్లాను ప్రారంభించాడు.

మనేంద్రగఢ్ రైల్వేస్టేషన్ అనుప్పూర్ - చిర్మిరి రైలు మార్గంలో ఉంది. ఈ ప్రాంతం రాజ్‌నగర్, రామ్‌నగర్, హల్దీబడి, ఖొంగపాని, లెద్రి, నై లెద్రి, ఝాగ్రాఖండ్‌తో సహా అనేక బొగ్గు గనులతో చుట్టుముట్టబడి ఉంది. మనేంద్రగఢ్ 100 సంవత్సరాల క్రితం కొంతమంది గిరిజనులచే ఉద్భవించింది. తరువాత బ్రిటిష్ రాజ్ చేత జాగ్రఖండ్, రాజ్‌నగర్, ఖోంగపాని కొలీరీలలో బొగ్గు తవ్వకాల కోసం అభివృద్ధి చేయబడింది. రోడ్డు రైలు మార్గాలను బ్రిటీష్ ఇంజనీర్ బిబి లాహిడి అభివృద్ధి చేశాడు.

జాతీయ రహదారి 43 మనేంద్రగఢ్ మీదుగా దాని మార్గాన్ని కలిగి ఉంది. సిరౌలి దేవాలయం ఉదల్కచర్ రైల్వే స్టేషన్ సమీపంలోని మనేంద్రగఢ్‌లో ఉంది. అమృత్ ధార జలపాతం సమీపంలోని ప్రసిద్ధి చెందిన ఆకర్షణగా నిలిచింది."సిధ్-బాబా" పర్వతం శివాలయానికి ప్రసిద్ధి చెందింది.  శివ ధార జలపాతం కూడా లోతైన అడవి మధ్య ఉన్న ఒక విహారయాత్ర కేంద్రం. మనేంద్రగఢ్లో అనేక ప్రభుత్వ పాఠశాలలు, ప్రాథమిక, ఉన్నత విద్యను అందించే వ్యక్తుల సంస్థలకు చెందిన పాఠశాలలు ఉన్నాయి. నగరం చుట్టూ అనేక ఆసుపత్రులు, నర్సింగ్ హోమ్ ఉన్నాయి. వాటిలో కొన్ని సెంట్రల్ హాస్పిటల్ మనేంద్రగర్, కమ్యూనిటీ హెల్త్ సెంటర్, ఖాన్ మెమోరియల్, మొదలైనవి. నగరంలో పెద్ద పార్కులు, రెస్టారెంట్లు, అనేక దేవాలయాలు, మసీదు, చర్చి, గురుద్వారా మొదలైనవి ఉన్నాయి.

## జనాభా శాస్త్రం
2011 భారత జనాభా లెక్కల ప్రకారం,  మనేంద్రగఢ్ పట్టణ జనాభా 30,748.అందులోపురుషులు 53% మందికాగా, స్త్రీలు 47% మంది ఉన్నారు. మనేంద్రగఢ్ సగటుఅక్షరాస్యత రేటు 72% ఉంది. ఇది జాతీయ సగటు 59.5% కంటేఎక్కువ ఉంది. పురుషుల అక్షరాస్యత 79% ఉండగా, స్త్రీల అక్షరాస్యత 64% ఉంది. మనేంద్రగఢ్ పట్టణ జనాభాలో 13% మంది 6 సంవత్సరాల కంటే తక్కువ వయస్సువారు ఉన్నారు.

## భూగర్భ శాస్త్రం

### జాతీయ భౌగోళిక స్మారక చిహ్నం
*[[Marine Gondwana Fossil Park|మెరైన్ గోండ్వానా శిలాజ ఉద్యానవనం]]*, *మనేంద్రగఢ్ వద్ద దిగువ పెర్మియన్ మెరైన్ బెడ్* అని కూడా పిలువబడుతుంది. భారతీయ భూగర్భ సర్వేక్షణ వారిరక్షణ, నిర్వహణ, జియో టూరిజం అభివృద్ధి కోసం దీనిని నేషనల్ భారతదేశ జాతీయ భౌగోళిక స్మారక చిహ్నాలుగా ప్రకటించింది.   

## జీవావరణ శాస్త్రం

### మురుగు నీటి పారుదల
మనేంద్రగఢ్ ప్రాంతంలోకొంతభాగం గంగాపరీవాహక ప్రాంతంలో ఉంది. మిగిలినభాగంమహానది బేసిన్‌లో ఉంది. ఇది జిల్లా ఉత్తర భాగంలో ప్రవహిస్తుంది. మహానది ప్రధాన ఉపనది హస్డియో దాని మూలం మెండ్రా గ్రామంలోఉంది.

## రవాణా

### రోడ్డు ద్వారా
జాతీయ రహదారి 43 మనేంద్రగఢ్ పట్టణాన్ని రాష్ట్రంలోని ఇత ప్రాంతాలతో కలుపుతుంది. మధ్యప్రదేశ్‌ లోని వివిధ నగరాల (రేవా, జబల్‌పూర్), ఛత్తీస్‌గ్రా (బిలాస్‌పూర్, రాయ్‌పూర్), ఉత్తరప్రదేశ్ (అలహాబాద్, వారణాసి), జార్ఖండ్ (రాంచీ), బీహార్‌ల మధ్య బస్సుసేవలు నడుస్తాయి.

### వాయు మార్గం

# సమీప విమానాశ్రయం రాయ్‌పూర్
# సమీపం లోనిమరొక విమానాశ్రయం జబల్పూర్

### రైలులో
బిలాస్‌పూర్, రాయ్‌పూర్, దుర్గ్, అంబికాపూర్ జబల్‌పూర్, రేవా, కట్ని మొదలైన ఇతర నగరాలకు అనుసంధానం కోసం వివిధ రైళ్లు అందుబాటులో ఉన్నాయి. మనేంద్రగఢ్ రైల్వే స్టేషన్ మధ్యప్రదేశ్, ఛత్తీష్‌గఢ్‌లోని అనేక నగరాలతో నేరుగా అనుసంధానం కలిగిఉంది. మనేంద్రగఢ్ స్టేషన్ అనుప్పూర్ - చిర్మిరి రైలు మార్గంలో ఉంది.

## మూలాలు


## వెలుపలి లంకెలు
దీపా మరాఠే

**దీపా మరాఠే** ఒక భారత మాజీ క్రికెట్ క్రీడాకారిణి. ఈమె పూర్తిపేరు దీపా మధుకర్ మరాఠే. దీపా 1972 నవంబరు 25 న మహారాష్ట్రలో వయా సలేరా మహారాలో జన్మించింది. ఈమెను దీపా కులకర్ణి అని పిలుస్తారు.

ఆమె కుడిచేతి వాటం బ్యాటర్, స్లో, ఇంకా ఎడమచేతి వాటపు ఆర్థడాక్స్ బౌలర్. ఆమె ఎక్కువగా మధ్య క్రమంలో (మిడిల్ ఆర్డర్) లో బాటింగ్ ఆడుతుండేది, మీడియం పేస్ ఇంకా స్పిన్ బౌలింగ్ చాలా సౌకర్యంగా చేసేది. ఆమె 1997 నుంచి 2005 మధ్య భారతదేశం తరపున ఐదు టెస్ట్ మ్యాచ్ లు, 59 ఒక రోజు అంతర్జాతీయ పోటీలలో ఆడింది. ఆమె ఎయిర్ ఇండియా, రైల్వేస్ తరపున దేశీయ క్రికెట్ ఆడింది.

## సూచనలు

## బాహ్య లింకులు

* 
* Deepa Marathe at CricketArchive (subscription required)
* **[https://stats.acscricket.com/Archive/Players/8/8468/8468.html Deepa Marathe]**

వర్గం:భారతీయ మహిళా క్రికెట్ క్రీడాకారులు
వర్గం:1972 జననాలు
వర్గం:జీవిస్తున్న ప్రజలు
వర్గం:భారతీయ క్రికెట్ క్రీడాకారులు
వర్గం:క్రీడాకారిణులు
తేలియా రుమాల్

**తేలియా రుమాల్** అనేది సహజ రంగులు, ముడిపదార్థాలతో తయారు చేసే వస్త్రం.
తేలియా రుమాల్‌ అనే వస్త్రం ప్రాచీన కళకు సంబంధించింది. ఇది వేసవికాలం చల్లగా, చలికాలం వెచ్చగా ఉంటుంది. తేలియా చీరను తయారు చేయడం అనేది నెమ్మదిగా జరిగే ప్రక్రియ. సింగిల్ ఇక్కత్‌లా కాకుండా, పవర్ లూమ్‌లో డబుల్ ఇక్కత్ తో నేయడం వలన డిజైన్ కాపీ చేయడం కష్టం. 2020లో పుట్టపాక తేలియా రుమాల్‌కు జియోగ్రాఫికల్ ఇండికేషన్ (జిఐ) ట్యాగ్ లభించింది.

## పద వివరణ
తేలియా అనే పదం టెల్ (నూనె) నుండి వచ్చింది. ఆముదం, నూనె మిశ్రమంతో శుద్ధి చేయబడిన నూలు రంగును నిలుపుకోవడంలో, శీతలీకరణ లక్షణాలను అందించడంలో సహాయపడుతుంది.

## చరిత్ర
టెలియా రుమాల్ అనేది ప్రత్యేకమైన టై, డై టెక్నిక్, ఇది నూలు తయారీ కోసం నూనెను ఉపయోగిస్తుంది. ఈ నూనే మృదుత్వాన్ని నిలుపుకోవడంలో సహాయపడుతుంది, జింజెల్లీ ఆయిల్ ప్రత్యేకమైన వాసన కలిగి ఉంటుంది. 1930ల తర్వాత హస్తకళాకారులు సింహాలు, ఏనుగులు, పక్షులు, గడియారాలు, విమానాలు వంటి అలంకారిక అంశాలను డిజైన్లలో చేర్చారు. దీని తయారీకి మెరుగైన నేత నైపుణ్యాలు అవసరమవుతాయి. ప్రస్తుతం చీరలతోపాటు దుపట్టాలు, డ్రెస్ మెటీరియల్స్, ఇతర మేడ్-టు-ఆర్డర్ పద్ధతిలో రూపొందిస్తున్నారు.

ఆంధ్రప్రదేశ్‌లోని బాపట్ల జిల్లాలోని చీరాల వద్ద ఈ పద్ధతిని ప్రారంభించిన నేత కార్మికులు, తేలియా రుమల్స్ తయారు చేయడం వాస్తవంగా మానేశారు. అవసాన దశలో ఉన్న ఈ కళ ప్రక్రియలో నైపుణ్యం సంపాదించిన వారు, తమ స్వగ్రామమైన తెలంగాణలోని యాదాద్రి భువనగిరి జిల్లా పుట్టపాక గ్రామంలో ప్రవేశపెట్టారు.

ఈ ప్రక్రియను హైదరాబాద్ నిజాంలు పోషించడంతోపాటు, విస్తృతమైన విభాగాలను ఏర్పాటుచేశారు. గజం గోవర్ధన్ అనే చేనేత కార్మికుడు 1975లో కేంద్ర జౌళి మంత్రిత్వ శాఖ ఆధ్వర్యంలో చేనేత కార్మికుల సేవా కేంద్రంలో పనిచేస్తున్నప్పుడు చీరాలను సందర్శించి, తేలియా రుమాల్‌ను తయారుచేయడం నేర్చుకొని, ప్రాచుర్యంలోకి తెచ్చాడు. అప్పటికి అంతరించిపోతున్న తెలియా రుమాల్ కళను పునరుద్ధరించాడు. అతను తెలియా రుమల్ పునరుద్ధరణకు చేసిన కృషితో, సహజమైన కళ ప్రక్రియ అంతర్జాతీయ స్థాయిలో గుర్తింపు పొందింది.

ఈ వస్త్రం తయారీ ద్వారానే పుట్టపాకలోని గజం గోవర్ధన్, గజం అంజయ్యతోపాటు ఎంతోమంది చేనేత కళాకారులు జాతీయ, అంతర్జాతీయ అవార్డులు, గుర్తింపు పత్రాలు అందుకున్నారు.

## జిఐ ట్యాగ్
2015లో తేలియ రుమాల్‌కు జియోగ్రాఫికల్ ఇండికేషన్ (జిఐ) ట్యాగ్‌ కోసం 2015లో గజం గోవర్ధన్‌ దరఖాస్తు చేశాడు. దాన్ని పరిశీలించిన చెన్నైలోని జియోగ్రాఫికల్‌ ఐడెంటిఫికేషన్‌ కార్యాలయ బృందం తేలియా రుమాల్ (జిఐ) ట్యాగ్‌ లో నమోదు చేయబడిందని 2020 మే 10న తెలియజేశారు.

## ప్రక్రియ
ఇది సహజ కూరగాయల రంగులను ఉపయోగించే ఇకత్ సంప్రదాయ కళ.

## ఇవీ చదవండి

* గజం అంజయ్య
* పోచంపల్లి చీర
* పుట్టపాక చీర

## మూలాలు

వర్గం:తెలంగాణ
వర్గం:యాదాద్రి భువనగిరి జిల్లా
వర్గం:చేనేత
వర్గం:భారతీయ హస్తకళలు
వర్గం:తెలంగాణ భౌగోళిక గుర్తింపులు
మొహ్లా

**మొహ్లా,** భారతదేశం, ఛత్తీస్‌గఢ్ రాష్ట్రంలోని జనాభా లెక్కల పట్టణం.ఇది కొత్తగా సృష్టించబడిన మొహ్లా మన్పూర్ అంబగఢ్ చౌకీ జిల్లాకు జిల్లా కేంద్రంగా పనిచేస్తుంది. 

## జనాభా గణాంకాలు
మొహ్లా పట్టణ జనాభా 4,952. ఇది రాజ్‌నంద్‌గావ్ నుండి 75 కిమీ దూరంలో ఉంది. అంబాగర్ చౌకీ నుండి 25 కిమీ దూరంలో ఉంది. మొహ్లా పూర్వ రాజ్‌నంద్‌గావ్ జిల్లాలో ఉంది, మొహ్లా పట్టణంలో మొత్తం 1106 కుటుంబాలు నివసిస్తున్న ఒక పెద్ద గ్రామం. 2011 జనాభా లెక్కల ప్రకారం మోహ్లా గ్రామంలో 4952 మంది జనాభా ఉన్నారు, వీరిలో 2685 మంది పురుషులు కాగా, 2267 మంది స్త్రీలు ఉన్నారు.

మొహ్లా గ్రామ జనాభాలో 0-6 సంవత్సరాల వయస్సు గల పిల్లల జనాభా 539 మంది ఉన్నారు. ఇది గ్రామ జనాభాలో 10.88% ఉంది. మోహ్లా గ్రామం సగటు లింగ నిష్పత్తి 844, ఇది ఛత్తీస్‌గఢ్ రాష్ట్ర సగటు 991 కంటే తక్కువగా ఉంది. జనాభా లెక్కల ప్రకారం మొహ్లాలో పిల్లల లింగ నిష్పత్తి 821, ఛత్తీస్‌గఢ్ సగటు లింగ నిష్పత్తి 969 కంటే తక్కువ.

ఛత్తీస్‌గఢ్‌తో పోలిస్తే మోహ్లా గ్రామంలో అక్షరాస్యత శాతం ఎక్కువగా ఉంది. 2011 ఛత్తీస్‌గఢ్‌లోని 70.28 % అక్షరాస్యత శాతంతో  పోలిస్తే మోహ్లా గ్రామం అక్షరాస్యత రేటు 87.81 % ఉంది. మొహ్లాలో పురుషుల అక్షరాస్యత 94.31% ఉండగా స్త్రీల అక్షరాస్యత రేటు 80.14%.

## మూలాలు


## వెలుపలి లంకెలు
రాజ్‌నంద్‌గావ్

**రాజ్‌నంద్‌గావ్**, ఛత్తీస్‌గఢ్ రాష్ట్రంలోని రాజ్‌నంద్‌గావ్ జిల్లాలోని నగరం. 2001 భారత జనాభా లెక్కలు ప్రకారం నగర జనాభా 1,63,122. రాజనంద్‌గావ్ జిల్లాను 1973 జనవరి 26 న దుర్గ్ జిల్లాను విభజించి ఏర్పాటు చేసారు.

ఒరిజినల్‌గా దీని పేరు నందగావ్. రాజ నంద్ గావ్ రాజ్యాన్ని సోమవంశీయులు, కాలచుర్యులు, మరాఠాలు పాలించారు. రాజనంద్‌గావ్ పట్టణంలోని రాజభవనాలు పాలకులు, వారి సమాజం, సంస్కృతి, ఆ కాలపు సంప్రదాయాల గురించిన కథలను వెల్లడిస్తాయి.

ఈ నగరాన్ని వైష్ణవ్, గోండు రాజా అనే హిందూ సంరక్షకుల (*బైరాగులు*) రాజవంశాలు పాలించాయి. దత్తత ద్వారా వీరికి వారసత్వం వచ్చింది. 18 వ శతాబ్దం చివరిలో పంజాబ్ నుండి వచ్చిన మత బ్రహ్మచారి ఈ రాజ్యానికి పునాది వేసాడు. స్థాపకుడి నుండి 1879 వరకు అతని శిష్యుల పాలనలో ఉంటూ వచింది. బ్రిటిష్ ప్రభుత్వం ఈ పాలకుడిని వంశపారంపర్య అధిపతిగా గుర్తించి, రాజనందగావ్‌ను సంస్థానంగా ఏర్పరచింది. మొదటి పాలకుడు ఖాసి దాస్ మహంత్ ను 1865 లో బ్రిటిష్ ప్రభుత్వం జమీందారుగా గుర్తించింది. అతనికి దత్తత తీసుకునే సనదు నిచ్చింది. తరువాత బ్రిటిష్ వారు పాలక మహాంత్‌కు రాజా అనే బిరుదును ప్రదానం చేశారు.

## జనాభా

### 2011 జనాభా లెక్కలు
2011 భారత జనగణన ప్రకారం, రాజ్‌నంద్‌గావ్ జనాభా 1,63,114, ఇందులో పురుషులు 81,929 కాగా, మహిళలు 81,185 మంది ఉన్నారు. రాజ్‌నంద్‌గావ్ సగటు అక్షరాస్యత 86.83%, పురుషుల అక్షరాస్యత 92.55%, స్త్రీల అక్షరాస్యత 81.08%.

2001 నాటికి, రాజనంద్‌గావ్ జనాభా 143,727. జనాభాలో పురుషులు 51%, మహిళలు 49% ఉన్నారు. రాజ్‌నంద్‌గావ్ సగటు అక్షరాస్యత 73%. ఇది జాతీయ సగటు 59.5%కంటే ఎక్కువ. పురుషుల అక్షరాస్యత 80% కాగా, స్త్రీల అక్షరాస్యత 65%. రాజ్‌నంద్‌గావ్‌లో, 13% జనాభా 6 సంవత్సరాల కంటే తక్కువ వయస్సు గలవారు.

## భౌగోళికం
రాజ్‌నంద్‌గావ్  వద్ద ఉంది. సముద్ర మట్టం నుండి దీని సగటు ఎత్తు 307&nbsp;మీటర్లు.

## శీతోష్ణస్థితి

## రవాణా

### రైల్వేలు
రాజ్‌నంద్‌గావ్ రైల్వే స్టేషన్ హౌరా-నాగ్‌పూర్-ముంబై మార్గంలో ఉంది. ఈ స్టేషన్ SECR లో నాగపూర్ డివిజన్ కిందకి వస్తుంది. లోకల్ రైళ్లు పశ్చిమాన డోంగర్‌గఢ్, నాగపూర్ స్టేషన్‌కు, తూర్పున రాయ్‌పూర్‌కు తరచుగా సర్వీసులు అందిస్తుండగా, ఢిల్లీ, ముంబై, కోల్‌కతా, చెన్నై, అహ్మదాబాద్, బెంగుళూరు, పూణే వంటి అన్ని మెట్రో నగరాలకు నేరుగా ఎక్స్‌ప్రెస్ రైళ్లు అందుబాటులో ఉన్నాయి. బిలాస్‌పూర్, రాయ్‌పూర్, దుర్గ్‌ల తర్వాత రాజ్‌నంద్‌గావ్ స్టేషను రాష్ట్రంలో అత్యంత రద్దీగా ఉండే రైల్వే స్టేషన్లలో నాల్గవది. ఈ రైల్వే స్టేషన్‌లో బాగా అభివృద్ధి చెందిన నాలుగు ప్లాట్‌ఫారమ్‌లు ఉన్నాయి. నగరం నుండి రోజూ 190 కి పైగా రైళ్లు ప్రయాణిస్తాయి. ఇండోర్, భోపాల్, జబల్పూర్, గ్వాలియర్, నాగపూర్, గోండియా, వార్ధా, ముంబై, పూణే, నాసిక్, హపా, చెన్నై, త్రివేండ్రం, పాట్నా మొదలైన ప్రాంతాలకు డైరెక్ట్ రైళ్ళు అందుబాటులో ఉన్నాయి.

### బస్సు
రాజ్‌నంద్‌గావ్‌లో పాత బస్టాండు, కొత్త బస్టాండు అనే రెండు బస్టాండ్లు ఉన్నాయి. సమీప నగరాలు, గ్రామాలకు బస్సు సౌకర్యం ఉంది. అయితే సుదూర బస్సు కనెక్టివిటీ అంత బాగా  లేదు.

## మూలాలు


వర్గం:Coordinates on Wikidata
వర్గం:ఛత్తీస్‌గఢ్ నగరాలు పట్టణాలు
స్మిత హరికృష్ణ

**స్మిత హరికృష్ణ** భారతదేశానికి ప్రాతినిధ్యం వహించిన ఒకరోజు అంతర్జాతీయ క్రికెట్ర్ మాజీ క్రీడాకారిణి. ఆమె 1973 నవంబరు 6 న కర్ణాటక, బెంగళూరులో జన్మించింది.

### జీవిత విశేషాలు
స్మిత చిన్ననాటినుండే ఆటలు ఆడుతుండేది. వ్యాయామ క్రీడలు (అథ్లెటిక్స్), టేబుల్ టెన్నిస్ కూడా ఆడుతుండేది. అయితే చాలామంది క్రీడాకారులుండడముతో ఈ ఆటలలో వ్యక్తిగత పోటీలకు చాలా వరకు వేచి ఉండాల్సివచ్చేది. తక్కువ అవకాశాలు ఉండేవి. తమ సందులో గల్లీ క్రికెట్ ఆడుతుండేది. సెలవులలో నిర్వహించే క్రికెట్ శిక్షణా శిబిరాలలో కూడా అమ్మాయిలు లేరు. 1989 లో క్రికెట్ క్రీడాకారిణి శాంతా రంగస్వామి నిర్వహించిన క్రికెట్ క్యాంపులో చేరి శిక్షణ పొందింది. ఆమె మొదటి సంవత్సరంలోనే, కర్ణాటక సబ్-జూనియర్ (U-15) జట్టులో ప్రవేశించింది, అక్కడ కెప్టెన్‌ కూడా. U-19 జట్టుకు కూడా ఆడింది. మొదటి సౌత్ జోన్ టోర్నమెంట్ కేరళలో జరిగింది. శాంతా రంగస్వామి మద్దత్తు వలన చాలా మ్యాచ్‌లు సీనియర్ రాష్ట్ర జట్టులో కూడా ఆడే అవకాశం వచ్చింది. క్రికెట్ క్రీడాకారులు కపిల్ దేవ్, శాంతా రంగస్వామి ఆమెకు స్ఫూర్తి. ప్రమీలా భట్ కూడా ఆమెకు మార్గదర్శకురాలిగా ఉంది. 1997 ప్రపంచ కప్ తరువాత ఎయిర్ ఇండియా జట్టుతో ఇంగ్లాండ్ సిరీస్ ఆడుతున్నప్పుడు అనారోగ్య కారణం వలన క్రికెట్ నుండి విరమించుకుని ఉద్యోగం చేయాలని అనుకుని ఎం.బి.ఏ. చేసింది.

### క్రికెట్ విశేషాలు
స్మిత తన తొలి అంతర్జాతీయ మ్యాచ్ 1995 ఫిబ్రవరి 12న న్యూజిలాండ్ తో ఆడింది. చివరగా కూడా 2000 డిసెంబరులో న్యూజిలాండ్ తో ఆడింది. ఆమె కుడి చేతి బ్యాట్స్మెన్, కుడి చేతి మీడియం, పేస్ బౌలింగ్ చేస్తుంది. ఆమె భారత్ తరఫున 22 ఒక రోజు పోటీలు ఆడి, 231 పరుగులు చేసి 8 వికెట్లు తీసింది. స్మిత తన రాష్ట్రం, దేశం తరపున జాతీయ అంతర్జాతీయ స్థాయిలో క్రికెట్ ఆడింది.

* ఒకరోజు అంతర్జాతీయ మహిళా క్రికెట్: 1994/95-2000/01
* కర్ణాటక రాష్ట్రం తరపున మొదటి తరగతి క్రికెట్: 1991/92-1992/93 
* ఎయిర్ ఇండియా తరపున మహిళా క్రీడాకారుల జాబితా A: 1993/94-2000/01
* ఎయిర్ ఇండియా తరపున మహిళల మొదటి తరగతి క్రికెట్: 1994/95-1999/00

2007 జూలైలో, స్మిత యునైటెడ్ అరబ్ ఎమిరేట్స్ మహిళల జాతీయ జట్టుకు దాని తొలి అంతర్జాతీయ టోర్నమెంట్ - 2007 ఎసిసి ఉమెన్స్ టోర్నమెంట్లో శిక్షణ ఇచ్చారు. కానీ జట్టు తన మూడు మ్యాచ్ లు ఓడిపోయింది.

## సూచనలు

వర్గం:కర్ణాటక మహిళా క్రీడాకారులు
వర్గం:జీవిస్తున్న ప్రజలు
వర్గం:భారతీయ మహిళా క్రికెట్ క్రీడాకారులు
వర్గం:1973 జననాలు
వర్గం:భారతీయ క్రికెట్ క్రీడాకారులు
ఖైరాగఢ్

**ఖైరాగఢ్,** చత్తీస్‌గఢ్ రాష్ట్రం  ఖైరాఘర్ చుయిఖదాన్ గండై జిల్లా లోని ఒక నగరం. ఇది ఖైరాఘర్ చుయిఖదాన్ గండై జిల్లా ముఖ్యపట్టణం. ఇది పూర్వ రాజ్‌నంద్‌గావ్ జిల్లాలో భాగంగా ఉండేది. ఈ ప్రాంతం సారవంతమైన మైదానం, వరి దిగుబడిని కలిగి ఉంది. 

## చరిత్ర
ఖైరాగఢ్ రాష్ట్రం బ్రిటీష్ ఇండియాలోని మాజీ కేంద్ర రాచిరిక రాష్ట్రాలలో సామంత రాష్ట్రంగా ఉంది.  పండాదా ఖైరాఘర్ నుండి 8 కిలోమీటర్లు దూరంలో ఉంది. ఛత్తీస్‌గఢ్‌లోని అత్యంత చారిత్రక ప్రదేశాలలో ఇది ఒకటి. పాత నాగవంశీ రాజ్‌పుత్‌ల రాజ కుటుంబం నుండి వచ్చిన ముఖ్యుడు, 1898లో వంశపారంపర్యంగా రాజా, ది కింగ్ అనే బిరుదును పొందాడు.

## భౌగోళికం
ఖైరాఘర్ సముద్రమట్టానికి 307 మీటర్లు (1007 అడుగులు) ఎత్తున  t  వద్ద ఉంది.

### వాతావరణం
ఈ ప్రాంతంలో ఏప్రిల్ మధ్య నుండి జూన్ మధ్య మధ్యలో వేడి వాతావరణం ఉంటుంది.ఈ రెండు నెలలు కాకుండా మిగతా కాలంలో వాతావరణం సాధారణంగా ఆహ్లాదకరంగా ఉంటుంది. ఖైరాఘఢ్ నగరం సంవత్సరానికి సగటున 900 మిల్లీమీటర్ల వర్షపాతం పొందుతుంది. శీతాకాలంలో, కనిష్ట ఉష్ణోగ్రత 7-9°C.కి పడిపోతుంది.

## జనాభా శాస్త్రం
2001 భారత జనాభా లెక్కలు ప్రకారం ఖైరాఘర్‌లో 15,149 మంది జనాభా ఉన్నారు. అందులో పురుషులు 51% మంది ఉండగా, స్త్రీలు 49% మంది ఉన్నారు. ఖైరాగఢ్ సగటు అక్షరాస్యత రేటు 73%, దీనిని జాతీయ సగటు అక్షరాస్యత రేటుతో 59.5% పోల్చగా ఎక్కువ ఉంది. పురుషుల అక్షరాస్యత 81% ఉంది. స్త్రీల అక్షరాస్యత 64% ఉంది. ఖైరాఘర్‌లో జనాభాలో 13% మంది 6 సంవత్సరాల వయస్సు కంటే తక్కువ వయస్సు వారు ఉన్నారు.  

## చదువు

### కళాశాలలు

* పిటి దేవి ప్రసాద్ జీ చౌబే ప్రభుత్వ కళాశాల, గండాయి,
* వీరంగన అవంతి బాయి ప్రభుత్వ కళాశాల, చుయిఖదన్
* వీరంగన అవంతి బాయి ప్రభుత్వ కళాశాల ఆఫ్ అగ్రికల్చర్ అండ్ రీసెర్చ్ స్టేషన్ చుయిఖదన్,
* రాణి రష్మీ దేవి సింగ్ ప్రభుత్వ కళాశాల, ఖైరఘర్

### ఇందిరా పెర్ఫార్మింగ్ ఆర్ట్ అండ్ మ్యూజిక్ యూనివర్సిటీ
ఖైరాగఢ్ పట్టణంలో దృశ్య, ప్రదర్శన కళలకు అంకితమైన, ఆసియాలో మొదటి విశ్వవిద్యాలయంగా పేరుగాంచిన ఇందిర కళా సంగీత విశ్వ విద్యాలయం ఉంది  

ఇందిరా కళా-సంగీత్ విశ్వవిద్యాలయ మధ్యప్రదేశ్ ప్రభుత్వం 1956 చట్టం XIX ప్రకారం స్థాపించబడింది. 2001లో ఛత్తీస్‌గఢ్ కొత్త రాష్ట్రం ఏర్పడిన తర్వాత, ఛత్తీస్‌గఢ్ గవర్నర్ ఐ.కె.ఎస్.వి.వి. ఖైరాఘర్‌కు ఛాన్సలర్, ప్రధాన పరిపాలనా అధికారిగా ఉన్నాడు.

1956లో, ఖైరాగఢ్ రాచరిక రాష్ట్రానికి చెందిన అప్పటి పాలకులు సంగీతం, లలిత కళల విశ్వవిద్యాలయాన్ని తెరవడానికి తమ రాజగృహంను విరాళంగా ఇచ్చారు.దివంగత రాజా బీరేంద్ర బహదూర్ సింగ్, దివంగత రాణి పద్మావతి దేవి ఈ విశ్వవిద్యాలయానికి తమ ప్రియమైన కుమార్తె 'ఇందిర' పేరు పెట్టారు. 

ఇందిరా కళా సంగీత విశ్వవిద్యాలయంలో చేరడం, చదువుకోవడం భారతీయ కళారూపాలను ఆస్వాదించడానికి ఒక మార్గం.శాస్త్రీయ స్వర సంగీతం ( హిందుస్తానీ, కర్నాటిక్), శాస్త్రీయ వాయిద్య సంగీతం (హిందూస్థానీ , కర్నాటిక్), శాస్త్రీయ నృత్య శైలులు (కథక్, భరతనాట్యం), జానపద నృత్యం, సంగీతం, పెయింటింగ్ వంటి విభిన్న కళారూపాలకు సంబంధించిన సబ్జెక్టులు, కోర్సుల సుదీర్ఘ జాబితాను విశ్వవిద్యాలయం అందిస్తుంది.

## రవాణా
ఖైరాగఢ్ పట్టణానికి సమీప రేల్వే స్టేషన్లు, రాజ్‌నంద్‌గావ్ రైల్వే స్టేషన్ 40 కి.మీ దూరంలో, డోంగర్‌గర్ రైల్వే స్ఠేషన్ 42 కి.మీ దూరంలో, దుర్గ్ రైల్వే స్టేషన్ 55 కి.మీ.దూరంలో ఉన్నాయి. ఈ రైల్వే స్టేషన్ల నుండి విశాఖపట్నం, ముంబై, పూణే, అహ్మదాబాద్, హౌరా, భువనేశ్వర్, చెన్నై, త్రివేండ్రం, అమృత్‌సర్, న్యూ ఢిల్లీకి నేరుగా రైళ్లు అందుబాటులో ఉన్నాయి, ఇవి నాగ్‌పూర్ మీదుగా హౌరా-ముంబై ప్రధాన రైలు మార్గంలో ఉన్నాయి. రాయ్‌పూర్, నాగ్‌పూర్ విమానాశ్రయాలు వరుసగా 100 కి.మీ. 225 కిలోమీటర్ల దూరంలో ఉన్నాయి.

## మూలాలు

వర్గం:Coordinates on Wikidata


## వెలుపలి లంకెలు
రాహుల్ చాహర్

**రాహుల్ దేస్రాజ్ చాహర్**, ఉత్తర ప్రదేశ్ కు చెందిన క్రికెటర్. దేశీయ క్రికెట్‌లో రాజస్థాన్, ఇండియన్ ప్రీమియర్ లీగ్‌లో పంజాబ్ కింగ్స్ తరపున ఆడాడు. 2019  ఆగస్టులో భారతదేశం తరపున అంతర్జాతీయ క్రికెట్ లోకి అరంగేట్రం చేసాడు.

## జననం
రాహుల్ 1999, ఆగస్టు 4న  హిందూ జాట్ కుటుంబంలో దేశరాజ్ సింగ్ చాహర్ - ఉషా చాహర్ దంపతులకు ఉత్తర ప్రదేశ్ లోని ఆగ్రాలో జన్మించాడు. అతని కజిన్ సోదరుడు, దీపక్ కూడా భారత అంతర్జాతీయ క్రికెటర్ గా రాణించాడు. అతని కజిన్ మాల్తీ చాహర్ బాలీవుడ్ నటి.

## వ్యక్తిగత జీవితం
రాహుల్ తన చిరకాల స్నేహితురాలు ఇషానితో 2019లో నిశ్చితార్థం చేసుకున్నాడు. 2022 మార్చిలో వివాహం చేసుకున్నాడు.

## క్రికెట్ రంగం
తండ్రి తరపు మేనమామ లోకేంద్ర సింగ్ చాహర్ అతని క్రికెట్ కోచ్, అతని బంధువు దీపక్ చాహర్‌కు కలిసి శిక్షణ ఇచ్చారు. రాహుల్ తన అన్నయ్య సోదరుడు దీపక్ చాహర్‌ను చూసి 8 సంవత్సరాల వయస్సులో క్రికెట్ ఆడటం ప్రారంభించాడు. ఫాస్ట్ బౌలర్‌గా ప్రారంభించిన రాహుల్, తన అసలు ప్రతిభ బంతిని స్పిన్నింగ్ చేయడంలో ఉందని గ్రహించాడు.

## దేశీయ క్రికెట్
2016, నవంబరు 5న 2016–17 రంజీ ట్రోఫీలో రాజస్థాన్ తరపున ఫస్ట్-క్లాస్ క్రికెట్ లోకి అరంగేట్రం చేశాడు. 2017, ఫిబ్రవరి 25న 2016–17 విజయ్ హజారే ట్రోఫీలో రాజస్థాన్ తరపున తన లిస్ట్ ఎ క్రికెట్ లోకి అరంగేట్రం చేసాడు.

2017 ఫిబ్రవరిలో 2017 ఇండియన్ ప్రీమియర్ లీగ్ కోసం రైజింగ్ పూణే సూపర్‌జెయింట్ జట్టు రాహుల్‌ను 10 లక్షలకు కొనుగోలు చేసింది. 2017 ఏప్రిల్ 8న 2017 ఇండియన్ ప్రీమియర్ లీగ్‌లో తన ట్వంటీ20 క్రికెట్ క్రికెట్ లోకి అరంగేట్రం చేసాడు. 2018 జనవరిలో 2018 ఐపిఎల్ వేలంలో ముంబై ఇండియన్స్ అతనిని కొనుగోలు చేసింది.

2018–19 విజయ్ హజారే ట్రోఫీలో రాజస్థాన్ తరఫున అత్యధిక వికెట్లు తీసిన బౌలర్‌గా నిలిచాడు, తొమ్మిది మ్యాచ్‌ల్లో ఇరవైమందిని అవుట్‌ చేశాడు. 2018 అక్టోబరులో 2018–19 దేవధర్ ట్రోఫీ కోసం ఇండియా సి జట్టులో ఎంపికయ్యాడు.

2019 ఆగస్టులో 2019–20 దులీప్ ట్రోఫీ కోసం ఇండియా గ్రీన్ టీమ్ స్క్వాడ్‌లో రాహుల్ ఎంపికయ్యాడు. 2022 ఫిబ్రవరిలో 2022 ఇండియన్ ప్రీమియర్ లీగ్ టోర్నమెంట్ కోసం వేలంలో పంజాబ్ కింగ్స్ అతనిని కొనుగోలు చేసింది.

## అంతర్జాతీయ క్రికెట్
2019 జూలైలో వెస్టిండీస్‌తో జరిగే సిరీస్ కోసం భారత ట్వంటీ 20 ఇంటర్నేషనల్ క్రికెట్ జట్టుకు రాహుల్ ఎంపికయ్యాడు. 2019, ఆగస్టు 6న వెస్టిండీస్‌పై తన టీ20లోకి అరంగేట్రం చేసాడు. 2021 జనవరిలో ఇంగ్లాండ్‌తో జరిగే సిరీస్ కోసం భారత టెస్ట్ జట్టులో ఐదుగురు స్టాండ్‌బై ప్లేయర్‌లలో ఒకరిగా ఎంపికయ్యాడు. మరుసటి నెలలో మొదటి టెస్టుకు ముందు భారత జట్టులో చేర్చబడ్డాడు.

2021 జూన్ లో శ్రీలంకతో జరిగే వారి సిరీస్ కోసం భారతదేశ వన్డే ఇంటర్నేషనల్ జట్టులో రాహుల్ ఎంపికయ్యాడు. 2021 జూలై 23న శ్రీలంకపై భారతదేశం తరపున తన వన్డే అరంగేట్రం చేసాడు. 2021 సెప్టెంబరులో, చాహర్ 2021 ఐసీసీ పురుషుల T20 ప్రపంచ కప్ కోసం భారత జట్టుకు ఎంపికయ్యాడు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1999 జననాలు
వర్గం:ఉత్తర ప్రదేశ్ క్రికెట్ క్రీడాకారులు
వర్గం:ఉత్తర ప్రదేశ్ క్రీడాకారులు
వర్గం:ఉత్తర ప్రదేశ్ వ్యక్తులు
వర్గం:రాజస్థాన్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
హర్యంకా రాజవంశం

హర్యంకా రాజవంశం పురాతన భారతదేశ సామ్రాజ్యమైన మగధలో మూడవ పాలక రాజవంశం. మొదట్లో రాజధానిగా రాజగృహ ఉండేది. తరువాత ఉదయిన్ పాలనలో ఇది భారతదేశంలోని ప్రస్తుత పాట్నాకు సమీపంలో ఉన్న పాటలీపుత్రకు మార్చబడింది. బింబిసారుడు రాజవంశం యొక్క ప్రధాన స్థాపకుడిగా పరిగణించబడుతున్నాడు. 
బౌద్ధ గ్రంథం, మహావంశం ప్రకారం, బింబిసారుడిని అతని తండ్రి భట్టియుడు పదిహేనేళ్ల వయస్సులో రాజుగా నియమించాడు. ఈ రాజవంశం తరువాత శిశునాగ రాజవంశం పాలించింది. 

## పాలన
హర్యంకా రాజవంశం యొక్క పాలనా నిర్మాణం పురాతన గ్రంథాలలో ప్రస్తావించబడింది. గ్రామ సభలకు నాయకత్వం వహించిన గ్రామ పెద్దలు (గ్రామపెద్దలు), కార్యనిర్వాహక, న్యాయ, సైనిక విధులు నిర్వహించే మహామత్రులు (ఉన్నత స్థాయి అధికారులు) గురించి ఇందులో ప్రస్తావించారు. చారిత్రాత్మకంగా, ఈ కాలం క్రీస్తుపూర్వం 517/516 నుండి మొదటి డేరియస్ పాలనలో సింధు లోయను అచమెనిడ్ జయించడంతో కలిసి వచ్చింది.

## References
స్వాగతిక రాత్

**స్వాగతికా రాత్**, రాజస్థాన్కు చెందిన క్రికెట్ క్రీడాకారిణి.

## జననం
రాత్ 1994, నవంబరు 2న రాజస్థాన్‌లోని జైపూర్‌లో బిజయ కుమార్ రాత్ - కుంజలతా రాత్ దంపతులకు జన్మించింది. వీరు ఒడిశాలోని భద్రక్ జిల్లా జసోటికిరికి చెందినవారు.

## క్రికెట్ రంగం
ఒడిశా మహిళల క్రికెట్ జట్టు, రైల్వేస్ మహిళల క్రికెట్ జట్టుకు దేశవాళీ మ్యాచ్‌లలో ఆడుతుంది. 2013లో బంగ్లాదేశ్‌పై మహిళల వన్డే అంతర్జాతీయ, మహిళల ట్వంటీ 20 అంతర్జాతీయ క్రికెట్లలోకి అరంగేట్రం చేసింది.

2023 మేలో క్రికెట్ లోరి అన్ని ఫార్మాట్‌ల నుండి రిటైర్మెంట్ ప్రకటించింది.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1994 జననాలు
వర్గం:భారతీయ మహిళా క్రికెట్ క్రీడాకారులు
వర్గం:రాజస్థాన్ క్రికెట్ క్రీడాకారులు
వర్గం:రాజస్థాన్ మహిళలు
శిల్పా గుప్తా

**శిల్పా దయానంద్ గుప్తా**, ఢిల్లీకి చెందిన క్రికెట్ క్రీడాకారిణి. దేశవాళీ మ్యాచ్‌లలో ఢిల్లీ మహిళల క్రికెట్ జట్టు తరపున ఆడుతుంది.

## జననం
శిల్పా గుప్తా 1989, ఫిబ్రవరి 24న ఢిల్లీలోని రోహిణిలో జన్మించింది. తండ్రి దయానంద్ గుప్తా ప్రాపర్టీ డీలర్, తల్లి స్వర్ణ గుప్తా గృహిణి. ఆమె ఎస్కేవి ప్రశాంత్ విహార్ నుండి పాఠశాల విద్యను అభ్యసించింది. ఢిల్లీ విశ్వవిద్యాలయంలోని కమల నెహ్రూ కళాశాలలో చదివింది. హిమాచల్ ప్రదేశ్ విశ్వవిద్యాలయం నుండి మాస్టర్స్ కూడా అభ్యసించింది.

## క్రికెట్ రంగం
శిల్పా గుప్తాకి చిన్నప్పటి నుంచి క్రికెట్‌ అంటే ఇష్టం ఉండేది. చిన్నప్పటి నుంచి డాబాపై తన సోదరుడితో కలిసి క్రికెట్ ఆడేదని ఆమె తండ్రి పలు సందర్భాల్లో వెల్లడించాడు. ఢిల్లీ యూనివర్శిటీ జట్టు, నార్త్ జోన్ జట్టు నుండి ఎంపికై, ఇండియా ఇంటర్నేషనల్ ఉమెన్ టీమ్‌కి 175వ క్యాప్‌ని సంపాదించింది.

## క్రికెట్ తర్వాత జీవితం
2012లో క్రికెట్‌కు దూరమైన శిల్పా గుప్తాకు 2013లో భారత ప్రభుత్వ రక్షణ మంత్రిత్వ శాఖ ప్రభుత్వ ఉద్యోగం ఇచ్చింది. ఇప్పుడు ఇండియన్ ఎయిర్ ఫోర్స్, మినిన్ ఆఫ్ డిఫెన్స్, ఢిల్లీలో సీనియర్ ఆడిటర్ (సివిల్) గా పనిచేస్తున్నది.

## మూలాలు

## బయటి లింకులు
* 
* క్రికెట్ ఆర్కైవ్

వర్గం:జీవిస్తున్న ప్రజలు
వర్గం:1987 జననాలు
వర్గం:ఢిల్లీ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ మహిళా క్రికెట్ క్రీడాకారులు
రీతు ధ్రుబ్

**రీతు ధ్రుబ్**, అస్సాంకి చెందిన క్రికెట్ క్రీడాకారిణి.

## జననం
రీతు ధ్రుబ్ 1994, అక్టోబరు 16న అస్సాంలోని శివసాగర్‌లో జన్మించింది.

## క్రికెట్ రంగం
కుడిచేతి వాటం బ్యాటింగు, కుడిచేతి ఆఫ్ బ్రేక్ బౌలింగు చేస్తుంది. అస్సాం మహిళల క్రికెట్ జట్టు తరపున దేశవాళీ మ్యాచ్‌లలో ఆడుతుంది.

2013 ఏప్రిల్ 8న బంగ్లాదేశ్ తో జరిగిన వన్డేతో అంతర్జాతీయ క్రికెట్ లోకి అడుగుపెట్టింది. 2013 ఏప్రిల్ 12న బంగ్లాదేశ్ తో జరిగిన మ్యాచ్ లో చివరిసారిగా ఆడింది.

2013 ఏప్రిల్ 2న బంగ్లాదేశ్ తో జరిగిన టీ20తో అంతర్జాతీయ టీ20 క్రికెట్ లోకి అడుగుపెట్టింది. 2013 ఏప్రిల్ 5న బంగ్లాదేశ్ తో జరిగిన మ్యాచ్ లో చివరిసారిగా ఆడింది.

## మూలాలు

## బయటి లింకులు
* 
* క్రికెట్ ఆర్కైవ్

వర్గం:జీవిస్తున్న ప్రజలు
వర్గం:1994 జననాలు
వర్గం:భారతీయ మహిళా క్రికెట్ క్రీడాకారులు
వర్గం:అసోం మహిళలు
పిండ్వారా

**పిండ్వారా** భారతదేశం, రాజస్థాన్ రాష్ట్రం, సిరోహి జిల్లాలోని నగరం.
## వివరణ
ఈ నగరం ప్రధానంగా సిమెంట్, పాలరాయి పరిశ్రమలకు ప్రసిద్ధి చెందింది. అల్ట్రాటెక్ సిమెంట్, జేకే లక్ష్మి సిమెంట్, వోల్చెమ్ ఇండియా లిమిటెడ్ ఈ నగరంలోని పెద్ద పారిశ్రామిక యూనిట్లు. నగరానికి చెందిన చాలా మంది స్థానికులు ముంబై, సూరత్, బెంగళూరు, అహ్మదాబాద్, ఆంధ్రప్రదేశ్ మొదలైన ఇతర భారతీయ నగరాల్లో స్థిరపడ్డారు. సంప్రతి మహారాజ్ నిర్మించిన లార్డ్ మహావీర్ ఆలయం నగరం నడిబొడ్డున ఉంది. పురాతన గోపేశ్వర్ మహాదేవ్ ఆలయం నగరం నుండి 3 కి.మీ దూరంలో ఉంది, మార్కండేశ్వర్ మహాదేవ్ ఆలయం అజారి నమక్ ప్రదేశంలో నగరం నుండి 2 కి.మీ దూరంలో ఉంది. సరస్వతీ ఆలయం నగరానికి సమీపంలోని అజారి గ్రామంలో ఉంది. పిండ్వారా పట్టణం మునిసిపల్ ప్రాంతంలో ఉంది, ఇందులో గరాసియా తెగ ప్రజలు నివసించే అనేక గిరిజన గ్రామాలు ఉన్నాయి. పిండ్వారా నగరం పాలరాతి చెక్కడం పనులకు ప్రసిద్ధి చెందింది. ప్రపంచవ్యాప్తంగా ఏదైనా ఆలయ నిర్మాణంలో ఉంటే, పిండ్వారా కళాకారుల ప్రమేయం లేకుండా అది పూర్తి చేయబడదని సాధారణ నమ్మకం. అక్షరధామ్ టెంపుల్ నెట్‌వర్క్, శ్రీరామ మందిరం, అయోధ్య వంటి భారతదేశంలోని ప్రధాన దేవాలయాల పాలరాతి శిల్పాలు ఈ నగరంలోనే తయారయ్యాయి.
## భౌగోళికం
పిండ్వారా 24.7945°N అక్షాంశం, 73.055°E రేఖాంశం వద్ద ఉంది. ఇది సముద్ర మట్టానికి సగటున 372 మీటర్ల (1,220 అడుగులు) ఎత్తులో ఉంది. ఈ నగరం ఆరావళి పర్వత శ్రేణులలో ఉంది. ఇది ఉదయపూర్ నుండి 100 కి.మీ (62 మైళ్ళు), అహ్మదాబాద్ నుండి 240 కి.మీ (150 మైళ్ళు) దూరంలో ఉంది.
## జనాభా
2011 భారత జనాభా లెక్కల ప్రకారం,  పిండ్వారాలో 24,487 జనాభా ఉంది. జనాభాలో పురుషులు 52.40%, స్త్రీలు 47.60% ఉన్నారు. పిండ్వారా సగటు అక్షరాస్యత రేటు 75.98%, రాష్ట్ర సగటు 66.11% కంటే ఎక్కువ. పురుషులు 88.86%, స్త్రీలలో 61.84% అక్షరాస్యులు. జనాభాలో 13.93% మంది 6 సంవత్సరాల కంటే తక్కువ వయస్సు ఉన్నవారు ఉన్నారు.
## వాతావరణం
ఇక్కడ సంవత్సరంలో అత్యంత వెచ్చని నెల మే, సగటు ఉష్ణోగ్రత 32.7&nbsp;°C. సంవత్సరంలో అత్యల్ప సగటు ఉష్ణోగ్రత జనవరిలో 17.5&nbsp;°C ఉంటుంది. పిండ్వారా సగటు వార్షిక ఉష్ణోగ్రత 25.5&nbsp;°C. సగటు వార్షిక వర్షపాతం 683 మి.మీ.
## రవాణా
సమీప విమానాశ్రయాలు ఉదయపూర్ (100 కి.మీ), అహ్మదాబాద్ (230 కి.మీ). ఇది రాజస్థాన్‌లోని అన్ని ప్రాంతాలకు, భారతీయ నగరాలైన అహ్మదాబాద్, న్యూఢిల్లీ, ముంబై నుండి బస్సుల ద్వారా చేరుకోవచ్చు. ఇది చెన్నై, బెంగళూరు, పూరి, హైదరాబాద్, మైసూరు, ఆగ్రా, హరిద్వార్, గ్వాలియర్, కోల్‌కతా, ముంబై వంటి మొదలైన నగరాలతో రైల్వే కనెక్టివిటీని కూడా కలిగి ఉంది.
## మూలాలు

వర్గం:సిరోహి జిల్లా
వర్గం:సిరోహి జిల్లా నగరాలు పట్టణాలు
వర్గం:రాజస్థాన్
విజయ్ రాఘవేంద్ర

**విజయ్ రాఘవేంద్ర** భారతీయ నటుడు.  ప్రధానంగా ఆయన కన్నడ చిత్రాలలో నటిస్తాడు. 1993 వచ్చిన పిల్లల చిత్రం చిన్నారి ముత్తతో ప్రసిద్ధి చెందాడు. ఆయన నిర్మాత ఎస్. ఎ. చిన్నే గౌడ కుమారుడు, అలాగే నటుడు డాక్టర్. రాజ్‌కుమార్ మేనల్లుడు.

ఆయన చలిసువ మొదగలు (1982) చిత్రం ద్వారా బాల నటుడిగా తన వృత్తిని ప్రారంభించాడు. చిన్నారి ముత్తతో పాటు కొట్రేశి కనసు (1994) చిత్రాలలో తన నటనకు విమర్శకుల ప్రశంసలు అందుకున్నాడు. అంతేకాకుండా ఉత్తమ బాలనటుడిగా జాతీయ చలనచిత్ర అవార్డును గెలుచుకున్నాడు. ఆయన మొదటి ప్రధాన పాత్ర 2002లో రామోజీ రావు నిర్మించిన నినాగాగి, ఇది వాణిజ్యపరంగా విజయవంతమైంది. ఆ సంవత్సరంలో అత్యధిక వసూళ్లు సాధించిన చిత్రాలలో ఒకటిగా నిలిచింది. 2006లో, టి. ఎస్. నాగాభరణ పీరియాడికల్ డ్రామా కల్లరాలి హూవాగిలో ఆయన తన పాత్రకు మరింత గుర్తింపు పొందాడు. ఆ తర్వాత అదే సంవత్సరంలో అతని హోమ్ ప్రొడక్షన్ చిత్రం సెవంతి సేవంతిలో నటించాడు. 2016లో, శివయోగి శ్రీ పుట్టయ్యజ్జ జీవిత చరిత్ర చిత్రంలో పుట్టరాజ్ గవాయి పాత్రను పోషించినందుకు, ఆయనకు ఉత్తమ నటుడిగా కర్ణాటక రాష్ట్ర చలనచిత్ర అవార్డును అందించింది. 2018లో, ఆయన కిస్మత్ (2018)లో దర్శకుడిగా పరిచయం అయ్యాడు.

2013లో, ప్రేక్షకుల ఓటు ద్వారా, విజయ్ రాఘవేంద్ర గేమ్ షో బిగ్ బాస్ మొదటి సీజన్‌ను గెలుచుకున్నాడు.

## వ్యక్తిగత జీవితం
విజయ్ రాఘవేంద్ర బెంగళూరులో ఎస్.ఎ.చిన్నెగౌడ, జయమ్మ దంపతులకు పెద్ద సంతానంగా జన్మించాడు. ఆయన తండ్రి సినిమా నిర్మాత కాగా మేనమామ రాజ్‌కుమార్ ప్రముఖ నటుడు. దీంతో ఆయన వారి చిత్రాలలో నటించడం ప్రారంభించాడు. చైల్డ్ ఆర్టిస్ట్‌గా దాదాపు ఎనిమిది చిత్రాలలో నటించిన తర్వాత, ఆయన చెన్నైలో నటనలో శిక్షణ పొందాడు.

అతని తమ్ముడు శ్రీమురళి కన్నడ సినిమా నటుడు. అతని తండ్రి తరపు మేనత్త పార్వతమ్మ రాజ్‌కుమార్ కన్నడ సినిమాలో ప్రముఖ సినీ నిర్మాత, పంపిణీదారు. ఆయన నటులు శివ రాజ్‌కుమార్, రాఘవేంద్ర రాజ్‌కుమార్, పునీత్ రాజ్‌కుమార్‌ల బంధువు.

2007 ఆగస్ట్ 26న, ఆయన అసిస్టెంట్ కమీషనర్ ఆఫ్ పోలీస్, బి. కె. శివరామ్ కుమార్తె స్పందనను వివాహం చేసుకున్నాడు. ఈ దంపతులకు శౌర్య అనే కుమారుడు, అనైరా అనే కుమార్తె ఉన్నారు. అయితే స్పందన 2023 ఆగస్టు 7న బ్యాంకాక్‌లో గుండెపోటుతో మరణించింది.

## మూలాలు

వర్గం:కన్నడ సినిమా నటులు
వర్గం:భారతీయ సినిమా నటులు
వర్గం:రియాలిటీ షో విజేతలు
వర్గం:బిగ్ బ్రదర్ (ఫ్రాంచైజ్) విజేతలు
వర్గం:కన్నడ నేపథ్య గాయకులు
వర్గం:భారతీయ నేపథ్య గాయకులు
వర్గం:భారతీయ సినిమా బాలనటులు
వర్గం:ఉత్తమ చైల్డ్ ఆర్టిస్ట్ నేషనల్ ఫిల్మ్ అవార్డు విజేతలు
వర్గం:బిగ్ బాస్ కన్నడ పోటీదారులు
1999 క్రికెట్ ప్రపంచ కప్

**1999 క్రికెట్ ప్రపంచ కప్**, అంతర్జాతీయ క్రికెట్ కౌన్సిల్ (ICC) నిర్వహించిన క్రికెట్ ప్రపంచ కప్ ఏడవ సంచిక. దీన్ని **ఇంగ్లండ్ '99** అని కూడా బ్రాండింగు చేసారు. దీనికి ప్రధానంగా ఇంగ్లాండ్ ఆతిథ్యం ఇవ్వగా, కొన్ని మ్యాచ్‌లను స్కాట్లాండ్, ఐర్లాండ్, వేల్స్, నెదర్లాండ్స్‌లలో కూడా ఆడారు. లార్డ్స్‌లో జరిగిన ఫైనల్‌లో ఆస్ట్రేలియా, పాకిస్థాన్‌పై 8 వికెట్ల తేడాతో విజయం సాధించి టోర్నీని గెలుచుకుంది.

మునుపటి క్రికెట్ ప్రపంచ కప్ జరిగాక మామూలుగా ఉండే నాలుగు సంవత్సరాల అంతరం కాకుండా, మూడు సంవత్సరాల తర్వాతనే ఈ టోర్నమెంటును నిర్వహించారు.  

## ఫార్మాట్
ఇందులో 12 జట్లు మొత్తం 42 మ్యాచ్‌లు ఆడాయి. గ్రూప్ దశలో జట్లను ఆరేసి జట్లున్న రెండు గ్రూపులుగా విభజించారు. ప్రతి జట్టు తమ గ్రూప్‌లోని మిగతా వాటితో ఒకసారి ఆడింది. ప్రతి గ్రూప్ నుండి మొదటి మూడు జట్లు సూపర్ సిక్స్‌లకు చేరుకున్నాయి. ఇది 1999 ప్రపంచ కప్‌లో మొదలుపెట్టిన పద్ధతి. ప్రతి జట్టు తమ గ్రూప్‌లోని ఇతర క్వాలిఫైయర్‌లతో గేమ్‌ల నుండి పాయింట్‌లను ముందుకు తీసుకువెళ్లి, ఆపై ఇతర గ్రూప్‌ల నుండి ప్రతి క్వాలిఫైయర్‌లతో ఆడింది. ఇంకో మాటలో చెప్పాలంటే, గ్రూప్ A నుండి ప్రతి క్వాలిఫైయర్ గ్రూప్ B నుండి ప్రతి క్వాలిఫైయరు తోనూ ఆడాయి. అలాగే గ్రూప్ బి జట్లు కూడా). సూపర్ సిక్స్‌లో మొదటి నాలుగు స్థానాల్లో నిలిచిన జట్లు సెమీఫైనల్‌కు చేరుకున్నాయి.

## అర్హత

## వేదికలు
 

### ఇంగ్లండ్

### ఇంగ్లాండ్ బయట
స్కాట్లాండ్‌ తమ రెండు గ్రూప్ B మ్యాచ్‌లను తమ దేశంలో ఆడారు. ప్రపంచ కప్‌లో ఆటలకు ఆతిథ్యం ఇచ్చిన మొదటి అసోసియేట్ దేశం అది. వేల్స్, ఐర్లాండ్‌లో ఒక్కో గ్రూప్ B మ్యాచ్ జరగగా, ఒక గ్రూప్ A మ్యాచ్ నెదర్లాండ్స్‌లో జరిగింది.

## గ్రూప్ దశ

### గ్రూప్ A

----

----

----

----

----

----

----

----

----

----

----

----

----

----

### గ్రూప్ బి

----

----

----

----

----

----

----

----

----

----

----

----

----

----

## సూపర్ సిక్స్
సూపర్ సిక్స్ దశకు అర్హత సాధించిన జట్లు ఇతర గ్రూపులోని జట్లతో మాత్రమే ఆడతాయి; అదే గ్రూప్‌లోని ఇతర జట్లపై పాయింట్లు తీసుకుని ఈ దశకు చేరాయి. క్వాలిఫైయింగ్ కాని జట్లపై ఈ జట్ల మ్యాచ్‌ల ఫలితాలను పట్టించుకోలేదు.

న్యూజిలాండ్, పాకిస్తాన్‌లతో జరిగిన లీగ్ మ్యాచ్‌లలో ఓటమి చెందినందువలన ఆస్ట్రేలియా, తమ గ్రూప్‌లో రెండవ స్థానంలో నిలిచినప్పటికీ, క్యారీ ఫార్వర్డు పాయింట్లేమీ లేకుండా సూపర్ సిక్స్ దశకు చేరుకుంది భారతదేశం కూడా ఇలాంటి పరిస్థితునే ఎదుర్కొంది. తమ గ్రూప్‌లో 2వ స్థానంలో నిలిచినప్పటికీ, తోటి క్వాలిఫైయర్లు జింబాబ్వే, దక్షిణాఫ్రికా చేతిలో ఓడి 0 పాయింట్లతో ముందుకు సాగింది.

భారత పాకిస్తాన్‌ల సూపర్ సిక్స్ మ్యాచ్ సమయంలో, ఈ రెండు దేశాలు అధికారికంగా యుద్ధంలో ఉన్నాయి. ఇది క్రీడా చరిత్రలో ఎప్పుడూ జరగలేదు.   

----

----

----

----

----

----

----

----

## సెమీ ఫైనల్స్

----

## ఫైనల్

## గణాంకాలు

## మ్యాచ్‌లలో వాడిన బంతులు
1999 ప్రపంచకప్‌లో మొదటిసారిగా వైట్ 'డ్యూక్' అనే కొత్త రకం క్రికెట్ బంతులను, ప్రవేశపెట్టారు. బ్రిటీష్ క్రికెట్ బాల్స్ లిమిటెడ్, ఈ బంతులు మునుపటి ప్రపంచ కప్‌లలో ఉపయోగించిన బంతులతో సమానంగా ప్రవర్తించాయని పేర్కొంది. వాటిపై జరిపిన పరిశీలనల్లో అవి మరింత గట్టిగా ఉన్నట్లు, ఎక్కువ స్వింగ్ అయినట్లూ తేలింది.

## మూలాలు

వర్గం:క్రికెట్ ప్రపంచ కప్
దైరా మీర్ మోమిన్

thumb| దైరా మీర్ మోమిన్‌లోని సాలార్ జంగ్ కుటుంబ శ్మశానవాటిక
**దైరా మీర్ మోమిన్**, (**దైరా-ఇ-మీర్ మోమిన్**) అనేది తెలంగాణ రాష్ట్ర రాజధాని హైదరాబాద్ పాతబస్తీలో ఉన్న ఒక ముస్లిం శ్మశానవాటిక.

## చరిత్ర
16వ శతాబ్దంలో కుతుబ్ షాహీ కాలంలో గోల్కొండ సుల్తానేట్ మంత్రి, హైదరాబాద్ ప్రణాళికాదారుడు అయిన మీర్ మోమిన్ అస్తరాబాది సమాధి చుట్టూ స్థాపించబడింది. కర్బలా నుండి ఒంటెల కొద్దీ మట్టిని తెచ్చి స్మశానవాటికలో చల్లమని ఆదేశించాడని చెబుతారు.

ప్రస్తుతం ఈ స్మశాన వాటిక అనేక అక్రమ నిర్మాణాలతో ఆక్రమించబడింది.

## ప్రముఖ ఖననాలు
* మీర్ మోమిన్ అస్తరాబాది 
* మీర్ ఆలం, హైదరాబాద్ మాజీ ప్రధాని
* హైదరాబాద్ మాజీ ప్రధాని సాలార్ జంగ్ I
* సాలార్ జంగ్ II, హైదరాబాద్ మాజీ ప్రధాన మంత్రి
* సాలార్ జంగ్ III, హైదరాబాద్ మాజీ ప్రధాన మంత్రి
* ప్రిన్స్ మొజాం జా
* బడే గులాం అలీ ఖాన్, శాస్త్రీయ సంగీత విద్వాంసుడు

### మీర్ మోమిన్ సమాధి
మధ్యలో ఉన్న మీర్ మోమిన్ సమాధిలో అనేక పర్షియన్ శాసనాలు ఉన్నాయి.

## మూలాలు

వర్గం:హైదరాబాదు
వర్గం:ముస్లింల పవిత్ర స్థలాలు
ఆజం జా

**ఆజం జా, దామత్ వాలాషన్ సాహెబ్జాదా నవాబ్ [[సర్]] మీర్ హిమాయత్ అలీ ఖాన్ సిద్ధికీ బహదూర్ బయాఫెండి** (1907, ఫిబ్రవరి 22 - 1970, అక్టోబరు 9) హైదరాబాద్ ఏడవ (చివరి) నిజాం మీర్ ఉస్మాన్ అలీ ఖాన్, అసఫ్ జా VII, సాహెబ్జాది ఆజం ఉన్నిసా బేగం (సాహెబ్జాదా మీర్ జహంగీర్ అలీ ఖాన్ సిద్ధిఖ్ కుమార్తె) ల మొదటి కుమారుడు.

## జీవిత విశేషాలు
1936లో ఇతనికి బేరార్ యువరాజు అనే బిరుదు లభించింది, నిజాం భూభాగాన్ని బ్రిటిష్ వారికి శాశ్వతంగా లీజుకిచ్చి వారిచే నిర్వహించబడుతుంది.

ఆజం జా 1932, నవంబరు 12న నైస్‌లో హౌస్ ఆఫ్ ఒస్మాన్ (గతంలో ఒట్టోమన్ సామ్రాజ్యం), చివరి ఒట్టోమన్ ఖలీఫ్ అబ్దుల్మెసిడ్ II కుమార్తె అయిన యువరాణి దుర్రు షెహ్వార్‌ను వివాహం చేసుకున్నాడు. ఇద్దరు కుమారులు పుట్టిన తర్వాత, విడాకులు తీసుకున్నారు.
ఏడవ నిజాం మరణంతో ఆజం జా పెద్ద కుమారుడు సాహెబ్జాదా మీర్ బర్కత్ అలీ ఖాన్ సిద్ధికీ ముకర్రం జాకు ఎనిమిదవ నిజాంగా బిరుదు బదిలీ చేయబడింది. కాగా, ఆజం జాకు చిన్న కుమారుడు సాహెబ్జాదా మీర్ కరామత్ అలీ ఖాన్ సిద్ధికీ ముఫఖం జా కూడా ఉన్నాడు.

హుస్సేన్ సాగర్ సమీపంలోని బెల్లా విస్టా  ప్యాలెస్ లో నివసించాడు.

## బిరుదులు
* 1907–1912: రెండవ వలీ అహద్ నవాబ్ మీర్ హిమాయత్ 'అలీ ఖాన్ సిద్ధిఖీ బహదూర్
* 1912–1934: వలీ అహద్ సాహెబ్జాదా నవాబ్ మీర్ హిమాయత్ 'అలీ ఖాన్ బహదూర్
* 1934–1937: మేజర్ హిస్ హైనెస్ ఆజం జా, వాలాషన్ సాహెబ్జాదా నవాబ్ మీర్ హిమాయత్ 'అలీ ఖాన్ సిద్ధిఖీ బహదూర్, బేరార్ యువరాజు
* 1937–1942: జనరల్ హిస్ హైనెస్ ఆజం జా, వాలాషన్ సాహెబ్జాదా నవాబ్ మీర్ హిమాయత్ 'అలీ ఖాన్ సిద్ధిఖీ బహదూర్, ప్రిన్స్ ఆఫ్ బేరార్
* 1942–1947: జనరల్ హిస్ హైనెస్ ఆజం జా, వాలాషన్ సాహెబ్జాదా నవాబ్ మీర్ సర్ హిమాయత్ 'అలీ ఖాన్ సిద్ధిఖీ బహదూర్, ప్రిన్స్ ఆఫ్ బేరార్, నైట్ గ్రాండ్ క్రాస్ ఆఫ్ ది ఆర్డర్ ఆఫ్ ది బ్రిటిష్ ఎంపైర్
* 1947–1970: జనరల్ హిస్ హైనెస్ ఆజం జా, వాలాషన్ సాహెబ్జాదా నవాబ్ మీర్ సర్ హిమాయత్ 'అలీ ఖాన్ సిద్ధిఖీ బహదూర్, ప్రిన్స్ ఆఫ్ బెరార్, నైట్ గ్రాండ్ కమాండర్ ఆఫ్ ది ఆర్డర్ ఆఫ్ ది ఇండియన్ ఎంపైర్, నైట్ గ్రాండ్ క్రాస్ ఆఫ్ ది ఆర్డర్ ఆఫ్ ది బ్రిటిష్ ఎంపైర్

## ప్రముఖ దాతృత్వం
[కుడి|thumb| [మీర్ ఉస్మాన్ అలీ ఖాన్|అసఫ్ జా కుమారుడు యువరాజు ఆజం జా మసీదుకు శంకుస్థాపన చేస్తున్న దృశ్యం]]
లండన్ సెంట్రల్ మసీదుగా పిలవబడుతున్న నిజామియా మసీదుకు ఉస్మాన్ అలీ ఖాన్, అసఫ్ జా VII నిధులు సమకూర్చాడు. అతని పెద్ద కుమారుడు హిజ్ హైనెస్ ప్రిన్స్ ఆజం జా చేత 1937, జూన్ 4 శుక్రవారం రోజున మసీదు శంకుస్థాపన వేయబడింది.

## గౌరవాలు, వారసత్వం

100x100px 100x100px

100x100px 100x100px 100x100px 100x100px 


* కింగ్ జార్జ్ V సిల్వర్ జూబ్లీ మెడల్ - 1935
* కింగ్ జార్జ్ VI పట్టాభిషేక పతకం - 1937
* నిజాం సిల్వర్ జూబ్లీ మెడల్ - 1937
* ట్యూనిస్ విక్టరీ మెడల్ - 1942
* నైట్ గ్రాండ్ క్రాస్ ఆఫ్ ది ఆర్డర్ ఆఫ్ ది బ్రిటిష్ ఎంపైర్ (GBE) - 1943
* డిఫెన్స్ మెడల్ - 1945
* యుద్ధ పతకం 1939-1945 – 1945
* హైదరాబాద్ యుద్ధ పతకం - 1945
* (హైదరాబాద్) మెరిటోరియస్ సర్వీస్ మెడల్-1945
* నైట్ గ్రాండ్ కమాండర్ ఆఫ్ ది ఆర్డర్ ఆఫ్ ది ఇండియన్ ఎంపైర్ - 1946

### పేరుగల ప్రాంతాలు, కట్టడాలు
* హిమాయత్‌నగర్, హైదరాబాద్
* హిమాయత్‌నగర్, మహారాష్ట్ర
* హిమాయత్‌నగర్, రంగారెడ్డి జిల్లా
* హిమాయత్ సాగర్
* హిమాయత్ బాగ్, ఔరంగాబాద్
* హిమాయత్ (మామిడి)

## మూలాలు

## బయటి లింకులు
* ''టైమ్'' మ్యాగజైన్ ఫీచర్
* ''హిందూ'' : "పెళ్లి ఖండాలను దగ్గరకు తెచ్చినప్పుడు" 

వర్గం:1970 మరణాలు
వర్గం:1907 జననాలు
వర్గం:అసఫ్ జాహీ రాజులు
వర్గం:హైదరాబాద్ రాష్ట్రం
అంబరీశ్ మూర్తి

**అంబరీష్ వేదాంతం మూర్తి** (1970/1971 - 2023 ఆగస్టు 7) భారతీయ వ్యవస్థాపకుడు, వ్యాపార కార్యనిర్వాహకుడు. ఆయన 2012లో ఆశిష్ షాతో కలిసి స్థాపించిన ఈ-కామర్స్ ఫర్నిచర్, గృహోపకరణాల సంస్థ పెప్పర్‌ఫ్రై(Pepperfry) సహ వ్యవస్థాపకుడుగానే కాక, ముఖ్య కార్యనిర్వాహకుడు (ceo)గా వ్యవహరిస్తున్నాడు. పెప్పర్‌ఫ్రైని స్థాపించడానికి ముందు, ఆయన మార్చి 2008, జూన్ 2011 మధ్య ఈబె(eBay) ఇండియా, ఫిలిప్పీన్స్, మలేషియాలో కంట్రీ మేనేజర్‌గా ఉన్నాడు.

## కెరీర్
ఆయన బి.ఇ. ఢిల్లీ కాలేజ్ ఆఫ్ ఇంజనీరింగ్ నుండి, ఇండియన్ ఇన్‌స్టిట్యూట్ ఆఫ్ మేనేజ్‌మెంట్, కలకత్తా నుండి ఎంబిఎ చేశాడు. ఆయన తన గ్రాడ్యుయేషన్ సమయంలో XI, XII తరగతుల విద్యార్థులకు భౌతిక శాస్త్రం, గణితంలో ఇంటి-బోధన (home tuition) చేయడం అనే వ్యవస్థాపకతతో అతని కెరీర్ ప్రారంభమైంది. ఆయన ట్యూటర్స్ బ్యూరో అనే చిన్న వ్యాపారాన్ని స్థాపించాడు, అది పాఠశాల విద్యార్థులతో ప్రతిభావంతులైన ట్యూటర్‌లను కనెక్ట్ చేసింది. ఆయన 1990ల ప్రారంభంలో రెండు సంవత్సరాలు వెంచర్‌ను నడిపాడు.

2012లో, ఆయన ముంబైలో ఆశిష్ షాతో కలిసి పెప్పర్‌ఫ్రై ప్రధాన కార్యాలయం స్థాపించాడు. పెప్పర్‌ఫ్రై విలువ $500 మిలియన్లు, 2020 నాటికి ఎనిమిది నిధుల రౌండ్లలో $244 మిలియన్ల పెట్టుబడితో ఉంది. దాని పెట్టుబడిదారులలో గోల్డ్‌మన్ సాచ్స్, బెర్టెల్స్‌మాన్ ఇండియా ఇన్వెస్ట్‌మెంట్స్ ఉన్నాయి.

## మరణం
ఆయన 51 ఏళ్ల వయసులో గుండెపోటుతో 2023 ఆగస్టు 7న లేహ్ లో మరణించాడు.

## మూలాలు
వర్గం:2023 మరణాలు
వర్గం:భారత ముఖ్య కార్యనిర్వాహకులు
వర్గం:ఇండియన్ ఇన్‌స్టిట్యూట్ ఆఫ్ మేనేజ్‌మెంట్ కలకత్తా పూర్వ విద్యార్థులు
ప్రీతి బోస్

**ప్రీతి బోస్**, హర్యానాకు చెందిన క్రికెట్ క్రీడాకారిణి. హర్యానా మహిళల క్రికెట్ జట్టుకు దేశవాళీ మ్యాచ్‌లలో ఆడుతుంది. హర్యానా నుండి భారతదేశ మహిళల జట్టు, భారత రైల్వే జట్టు, టీ20 మహిళల ఆసియా కప్ ఫైనల్‌కు ఆడిన మొదటి మహిళా క్రీడాకారిణిగా రికార్డు సాధించింది.

## జననం
ప్రీతి బోస్ 1992, ఏప్రిల్ 20న హర్యానాలోని సోనిపట్‌లో జన్మించింది.

## క్రికెట్ రంగం

### వన్ డే ఇంటర్నేషనల్
2016, ఫిబ్రవరి 19న భారత మహిళల తరపున శ్రీలంక మహిళలతో తన మొదటి వన్డే అంతర్జాతీయ మ్యాచ్‌ని ఆడింది. ఆ మ్యాచ్‌లో రెండు వికెట్లు తీసిందిశా.

బ్యాంకాక్‌లో పాకిస్థాన్‌తో జరిగిన 2016 మహిళల ఆసియా కప్ టీ20 టైటిల్‌ను భారత్ 17 పరుగుల తేడాతో గెలుచుకోవడంలో ప్రీతీ బోస్ బౌలింగ్‌ సహకారం అందించింది.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1992 జననాలు
వర్గం:హర్యానా మహిళా క్రీడాకారులు
వర్గం:భారతీయ మహిళా క్రికెట్ క్రీడాకారులు
వర్గం:హర్యానా క్రికెట్ క్రీడాకారులు
సమంతా లోబాటో

**సమంతా లూజియా జోసెఫ్ లోబాట్టో** మహారాష్ట్రకు చెందిన క్రికెట్ క్రీడాకారిణి. కుడిచేతి వాటం బ్యాటర్, కుడిచేతి ఆఫ్ బ్రేక్ బౌలర్ గా రాణిస్తోంది. సాధారణంగా వికెట్ కీపింగ్ చేస్తుంది. 2011లో భారత మహిళల క్రికెట్ జట్టు తరపున 3 వన్డేలు, 3 టీ20లు ఆడింది.

## జననం
సమంతా లూజియా జోసెఫ్ లోబాట్టో 1988, సెప్టెంబరు 23న మహారాష్ట్రలోని ముంబైలో జన్మించింది.

## క్రికెట్ రంగం
2011 జనవరి 18న వెస్టిండీస్ జరిగిన మ్యాచ్ తో అంతర్జాతీయ వన్‌డేల్లోకి అడుగుపెట్టింది. 2011 జూలై 5న న్యూజీలాండ్ తో జరిగిన మ్యాచ్ లో చివరిసారిగా ఆడింది.

2011 జనవరి 22న వెస్టిండీస్ జరిగిన మ్యాచ్ తో అంతర్జాతీయ టీ20ల్లోకి అడుగుపెట్టింది. 2011 జనవరి 24న వెస్టిండీస్ తో జరిగిన మ్యాచ్ లో చివరిసారిగా ఆడింది.

## మూలాలు

## బయటి లింకులు
* 

వర్గం:1988 జననాలు
వర్గం:జీవిస్తున్న ప్రజలు
వర్గం:వికెట్ కీపర్లు
వర్గం:ముంబై క్రికెట్ క్రీడాకారులు
వర్గం:హైదరాబాదు జిల్లా మహిళా క్రీడాకారులు
వర్గం:భారతీయ మహిళా క్రికెట్ క్రీడాకారులు
వర్గం:మహారాష్ట్ర మహిళా క్రీడాకారులు
వర్గం:మహారాష్ట్ర క్రికెట్ క్రీడాకారులు
రవి కల్పన

**రవి వెంకటేశ్వర్లు కల్పన** ఆంధ్రప్రదేశ్కు చెందిన క్రికెట్ క్రీడాకారిణి. భారత మహిళల జాతీయ క్రికెట్ జట్టులో వికెట్ కీపర్‌గా, కుడిచేతి వాటం బ్యాటర్‌గా తన జాతీయ స్థాయి కెరీర్‌ను ప్రారంభించింది.

## వ్యక్తిగత జీవితం
రవి కల్పన 1996, మే 5న ఆంధ్రప్రదేశ్ లోని కృష్ణా జిల్లాలో జన్మించింది. తండ్రి ఆటో రిక్షా డ్రైవర్ కాగా, కల్పన తన చిన్న వయస్సులోనే పెళ్ళి చేయకుండా తన తల్లిదండ్రులను ఒప్పించడానికి చాలా కష్టపడింది: "నా కుటుంబాన్ని ఒప్పించి, దాదాపు ఆకస్మికంగా జరిగే నా వివాహాన్ని ఆపడం నా అత్యంత గుర్తుండిపోయే విజయం", అని ఆమె అంది.

కల్పన ఇండియన్ రైల్వేస్‌లో పనిచేస్తూ విజయవాడలో నివసిస్తుంది. విజయవాడలోని నలందా డిగ్రీ కళాశాలలో బి.కాం. డిగ్రీ పూర్తిచేసింది.

## క్రికెట్ రంగం
ఆంధ్రప్రదేశ్ క్రికెట్ అసోసియేషన్ నుండి 4000 రూపాయల భత్యంతో రాష్ట్ర జట్టుకు ఆడటం ద్వారా ఆమె తన కెరీర్‌ను ప్రారంభించింది.

మొదట్లో అండర్ 16 జట్టుకు సౌత్ జోన్ విభాగంలో భాగమైంది. 2011లో అండర్ 19 జట్టుకు, 2012లో ఇండియా గ్రీన్ టీమ్‌కు, 2014లో సీనియర్ సౌత్ జోన్ జట్టుకు ఆడింది. ఆ తర్వాత 2015లో భారత మహిళల క్రికెట్ జట్టుకు ఎంపికైంది. ఆ తర్వాత 2015లో న్యూజిలాండ్‌తో జరిగిన మ్యాచ్‌లో అంతర్జాతీయ క్రికెట్ లోకి అరంగేట్రం చేసింది.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1996 జననాలు
వర్గం:ఆంధ్రప్రదేశ్ మహిళలు
వర్గం:ఆంధ్రప్రదేశ్ క్రికెట్ క్రీడాకారిణిలు
వర్గం:కృష్ణా జిల్లా క్రీడాకారిణులు
బారి సద్రి శాసనసభ నియోజకవర్గం

**బారి సద్రి శాసనసభ నియోజకవర్గం** రాజస్థాన్ రాష్ట్రంలోని నియోజకవర్గాలలో ఒకటి. ఈ నియోజకవర్గం చిత్తౌర్‌గఢ్ జిల్లా, చిత్తోర్‌గఢ్ లోక్‌సభ నియోజకవర్గంపరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:రాజస్థాన్ శాసనసభ నియోజకవర్గాలు